Nazirdən bərpa olunan enerji MÜZAKİRƏSİ - BİZNES - Fins.az\nAzərbaycanın energetika naziri Pərviz Şahbazov Çində “Kəmər və Yol Energetika Nazirləri Konfransı” çərçivəsində bir sıra görüşlər keçirib.\nNazirlikdən Fins.az-a verilən məlumata görə, Pərviz Şahbazovu, ilk növbədə, Çinin Milli İnkişaf və İslahatlar Komissiyasının sədr müavini Liang Veiliang və Milli Enerji Administrasiyasının nazir müavini Li Fanrongun daxil olduğu nümayəndə heyəti qəbul edib. Energetika naziri Azərbaycanın “Kəmər və Yol” təşəbbüsünün reallaşmasına dəstək verən layihələri, ölkənin karbohidrogen ehtiyatları və elektrik enerjisinin istehsalında bərpa olunan enerjinin payının artırılması ilə bağlı planları barədə ətraflı məlumat verib. SOCAR-la Çin Milli Neft Şirkəti (CNPC) arasında geoloji kəşfiyyat üzrə bu yaxınlarda imzalanmış müqaviləni əməkdaşlıqda yeni istiqamət kimi dəyərləndirib. Çin nümayəndə heyəti isə Azərbaycanın enerji və nəqliyyat sahəsində gördüyü tədbirləri yüksək qiymətləndirib. Bildirilib ki, bu layihələr “Kəmər və Yol” təşəbbüsü çərçivəsində əməkdaşlıq üçün güclü əsaslar yaradır və Çin Azərbaycan kimi belə geniş imkanlara malik ölkə ilə əməkdaşlığa böyük önəm verir.


TOP OYUNLARI xəbərləri 21 May 09:40\nMilli Basketbol Assosiasiyasının (NBA) çempionatında pley-off mərhələsi davam edir. Apasport.az saytının məlumatına görə, növbəti oyun günündə Qərb konfransında final seriyasının üçüncü görüşü keçirilib.\n"Qolden Steyt Vorriorz" "Hyuston Rokets"i qəbul edib. Oyun başdan-sona ev sahiblərinin üstünlüyü şəraitində keçib. Nəticədə, 35 xal toplayan Stefen Körrinin damğa vurduğu görüş "Qolden Steyt"in 41 xal fərqli qələbəsi ilə yekunlaşıb. Bununla da, "Vorriorz" seriyada 2:1 önə keçib.\nQərb konfransı, final seriyası (3-cü oyun)\n"Qolden Steyt Vorriorz" - "Hyuston Rokets" - 126:85\n"Qolden Steyt": Körri (35 xal, 6 ribaund, 1 assist, 1 blok), Durant (25 xal, 6 ribaund, 6 assist, 1 top oğurlama)\n"Hyuston": Harden (20 xal, 9 assist, 5 ribaund, 1 top oğurlama, 1 blok), Pol (13 xal, 10 ribaund, 4 assist, 2 blok, 1 top oğurlama)\nSeriyada hesab - 2:1 ("Qolden Steyt")


Astrid Lindqrenin uşaqlar haqqında çıxışı | Uşaq ədəbiyyatı | Kayzen\nBelə düşünmürəm. Uşaq doğularkən nə pis, nə də yaxşı olur. Bəs saf, mərhəmətli və ya tənha canavar olmasına kim qərar verir? Biz. Biz valideynlər onlara sevginin nə olduğunu göstərməliyik. Ya da əksinə ona arzu olunmayanı təlqin etməliyik (edirik).\nBir keşişin həyat yoldaşı ilə görüşdüm. Söylədi ki, dünyaya ilk körpəsini gətirən zaman bu qədər geniş tətbiq olunmasına baxmayaraq fiziki cəzalar ilə tərbiyə üsuluna inanmayıb. Lakin oğlunun 4 yaşı olanda elə hərəkət edib ki, ana onu cəzalandırmaqdan özünü saxlaya bilməyib. Göstəriş verib ki, həyətə gedib çubuq tapsın ki, onu cəzalandırsın. Balaca oğlan uzun müddət qayıtmayıb, nəhayət, göz yaşları içində geri dönərkən əlində daş olub. Daşı anasına göstərərək: «Ana, çubuq tapa bilmədim, amma al, bu daşı mənə at», — deyə, ağlayıb.\nO an anaya məhz bu aydın olub. Uşağın baxış bucağından məsələyə baxmaq imkanı ona nəsib olub. Ana anlayıb ki, əgər övladımızın ağrı duymasını istəyiriksə, nə fərqi var, bunu nə ilə edirik. Ya çubuqla, ya daşla...\nAna uşağına dizinin üstünə alaraq ağlayıb. Elə orada ikisi də ağlayaraq daşı xatırə olaraq mətbəxin bir küncünə qoyublar. Nəticə isə budur: Zorakılıq çıxış yolu deyil.\nElə bu an sual edə bilərsiniz ki, necə yəni uşaqları cəzalandırmaqdan vaz keçərək yeni Homo Sapiens yarada biləcəyik və müharibələr dayanacaq? Əlbəttə, yox. Yalnız uşaq ədibləri belə utopiyaya inanarlar. Bu bədbəxt dünya çoxlu islahatlara və dəyişikliklərə ehtiyac duyur.\nAxı, bizim uşaqlar televiziya kanallarından dünyanı izləyirlər. Verilişilərdən yalnız bu nəticəni çıxarırlar: Problemlərin həll yolu yalnız zorakılıqdan keçir. Elə bu gün evimizdə onlara başqa yolun mövcudluğunu da söyləyə bilərik. Bu, dünya üçün də atdığımız gözəl addım ola bilər.\nHamımızın mətbəxdə daşa ehtiyacımız var. O daş bizə zorakılığın çıxış yolu olmadığını daim xatırlada bilər.\nTərcümə: Ülviyyə TAHİR


David Reimer: Gender transformasiyası. Kimliyindən xəbərsiz yetişdirilən şəxsin həyat hekayəsi | Rezonans\n22 avqust 1965-ci ildə Janet Reimerin həyatında onu dünyanın ən xoşbəxt qadınlarından edən bir hadisə baş verdi: əkiz övladları dünyaya gəldi. Brain və David (ilk adı Bruce) yeni dünyaya göz açdılar, lakin onların həyatı bir alimin teoriyası nəticəsində ömürlük dəyişməyə məruz qaldı. Oğlanların hər ikisi normal və sağlam doğulsa da, həkimlər bəzi uroloji problemlərin olduğunu bildirmişdilər. Bu problemin həlli üsulu isə sünnət idi.\nƏkizlər 6 aylıq olduqlarında valideynləri onları sünnət əməliyyatı üçün hospitala aparır. Həkimlər sünnət üçün qeyri-ənənəvi üsulu təcrübədən keçirirlər. Nəticədə Bruce-un cinsiyyət orqanı zədələnir. Onun valideynləri Janet və Ronald Reimer professional çözüm yolları axtarsalar da, sonunda Bruce-un cinsiyyət orqanı olmadan yaşamağa alışması fikrini məcburiyyətlə qəbul edirlər.\nI hissə: Cinsiyyət üzvünün müalicəsi zamanı onun zədələnməsinə səbəb olan faciəli səhv\nKanadada dünyaya gələn əkizlər 6 aylıq ikən valideynləri tərəfindən sünnət əməliyyatı məqsədilə yerli xəstəxanaya aparılır. Əməliyyatı həyata keçirən həkim əməliyyat zamanı nasaz və istifadə müddəti bitmiş eletrik avadanlıqlarından istifadə edir. Sünnət əməliyyatı Bruce-un penisinin tamamilə yanması ilə nəticələnir. Bu vəziyyəti görən həkimlər xəsarətin təkrarlana biləcəyini nəzərə alaraq əkizlərdən digərinin (Brain) əməliyyatını dayandırırlar.\n60-cı illərdə plastik əməliyyatlar çox geniş yayılmamışdı. Həkimlər bu əməliyyatların körpə uşaqlar üzərində aparılmasına ümumiyyətlə qarşı idilər.\nYaşanmış üzücü hadisə səbəbilə pərişan olan ailə övladlarının itirilmiş genitaliyasını bərpa etmək üçün bütün vasitələri sınaqdan keçirirdilər.\nHadisədən qısa müddət sonra ailə üçün bir ümid işığı göründü.\nRonald Reimer Tv izləyərkən John Money adlı məşhur seksopatoloqun qonaq olduğu bir proqrama rast gəlir. Proqram transseksuallar üzərində aparılan cinsiyyət dəyişimini işıqlandırırdı. Hətta nümunə üçün tamamilə və inandırıcı dərəcədə qadın görünüşlü bir transseksualı nümayiş etdirirdi.\nJanet Reimer düşünürdü ki, bəlkə də bu vasitə ilə onlar problemlərinə həll yolu tapa bilərlər..\nRonald Reimer bu məlumatı həyat yoldaşına çatdırdığı zaman onun ağlına bir ideya gəlir. Janet düşünür ki, ən yaxşı çıxış yolu Bruce-un cinsiyyətini dəyişərək onu qadın etməkdir. Bu səbəblə Janet Reimer dərhal həkim John Money-ə məktub yazır. Həkim məktubu qəbul edir və ən qısa zamanda ailəni Baltimor, Maryland-a onunla görüşməyə dəvət edir. Yüksək intellekt sahibi həkim J.Money valideynlərə Bruce-la baş tutacaq görüş zamanı onu qız kimi geyindirməyi məsləhət görür.\nNəhayət 18 aylıq körpə Bruce xədim edilir və əməliyyatla ona vulva yerləşdirilir. Əməliyyat sonrası ailə hətta Bruce-a Brenda adını verirlər. Hətta özlərini daha yaxşı inandırmaq və bu vəziyyətə alışmaq üçün Bruce-la qız kimi rəftar edirlər.\nDr John Money Reimerlər üçün mələk hesab edilirdi, lakin..\nCinsiyyət transformasiyasında kişini qadına çevirmək daha asan və uğurlu alınırdı. John Hopkins Universitetinin psixoloqları iddia edirdi ki, qadın kimliyini hər hansı bir uşağa qız (qadın) kimi rəftar etməklə inkişaf etdirmək mümkündür.\nDr. Money yüksək intellektə sahib idi və interseks şəxsiyyətə malik insanlar üzrə ixtisaslaşmışdı. Reimerlər həyati qərarı gerçəkləşdirmək üçün Baltimore-a yollanırlar. Əməliyyat uğurla həyata keçir. Əməliyyatdan sonra isə onlar evə yeni bir qız uşaqları ilə dönürlər. Bundan sonra ailə övladlarını bir qız uşağı kimi böyütməyə başlayırlar, ona keçirdiyi əməliyyat və keçmişi ilə bağlı heç bir informasiya vermirlər.\nII hissə: Bruce-un Brenda-ya çevrilməsi\nAilə Bruce-un Brenda-ya çevrilməsində israrcı idilər. Onun incə bir xanıma çevrilməsi prosesi tam sürətlə davam etsə də, bu hal Reimerlər üçün heç də asan deyildi. Bruce Brenda olmağı inadla rədd edirdi. O qızlara aid oyuncaqlar, gəlinliklər, ətəklər, paltarlar və qızlarla bağlı hər şeydən imtina edirdi. Hətta anası Brendanın üz ifadələrini, davranışlarını və ətrafla rəftarını qızlara xas şəkildə dəyişməyə çalışsa da, o, atasına və atasının gördüyü işlərə meyl göstərirdi.\nBrenda böyüməyə başladıqca özünü bir qadından daha çox kişi kimi görürdü. Onu ailədə anlayan yeganə şəxs əkizi Brain idi. Brain aralarındakı yeganə fərqi sadəcə Brendanın saçlarının ona nisbətən daha uzun olmasında görürdü.\nBrenda böyüdükcə “təbiət və tərbiyə” eksperimenti öz effektini biruzə verir. İnsanın daxili hislərinə təbiəti olduğu qədər, ona verilən tərbiyə, yetişdirildiyi şərtlər də çox böyük təsir göstərir. Ətrafımızdakı insanların rəftarından asılı olaraq biz özümüzü qadın və ya kişi kimi hiss edə bilərik.\nBrenda 5 yaşında olarkən Dr Money onun həyat hekayəsini ictimailəşdirmək qərarına gəlir. O, Brendaın həyatından bəhs edən bir kitab yazır və baş qəhrəmanı Joan/John adlandırır. Kitab satışa çıxdığı andan böyük səs-küyə səbəb olur.\nHadisələrin bu istiqamətdə cərəyan etməsi Reimerlər üçün heç də ürəyaçan deyildi. Brenda böyüdükcə kontroldan çıxır, oğlan kimi ağaca dırmanır, oğlanlarla vuruşur, döyüşür, ətrafındakı bütün həmyaşıdlarından uzaqlaşır və yalnız başına böyüyürdü. Heç bir dostu olmayan Brenda ilə hətta öz əkizi Brain belə vaxt keçirmək istəmir.\nBrendanın qadın kimliyindən imtina etməsi orta məktəb dövrlərində daha da kəskin hal alır.\nBrenda zamanla öz gerçək kimliyinin fərqinə varır və əsl xarakterini sərgiləməyə başlayırdı.\nMəktəb illərində Brenda öz həmcinslərinin əksinə, daima oğlanlar üçün olan geyim otaqlarından və tualetlərdən istifadə edir, özünümüdafiə məqsədilə tez-tez həmyaşıdı qızlarla münaqişələrə girir və nəticədə əksər hallarda cəzalandırılırdı.\nBrenda 9 yaşına çatdığı zaman J.Hopkins Universitetinin psixoloqları Reimerlər ailəsinə Brendanın tamamilə qadına çevrilməsi üçün transformasiyanı tamamlamaları ilə əlaqədar xəbərdarlıq etdi. Lakin Brenda bu qərarı rədd edir, ailəsini müaliəcəni davam etdirəcəkləri halda özünə qəsd edəcəyi ilə hədələyirdi.\nNəhayət ailə psixoloqların məsləhətindən sonra Brendaya gerçəyi bildirməyi qərara alır. Brenda öz keçmişi ilə bağlı həqiqətləri öyrənən kimi saçlarını kəsir, adını David olaraq dəyişir.\nO, gerçək kimliyinə qovuşmaq üçün yenidən əməliyyata girir. Əməliyyatla süd vəzlərindən qurtulur və cinsiyyət orqanını yenidən dəyişərək öz həqiqi cinsiyyətinə qovuşur.\nIII hissə: Təbiət yoxsa tərbiyə?\nDavidin rekonstruktiv əməliyyatı uğurla başa çatır. O kişi olaraq normal yeniyetməlik həyatına başlayır. Bir müddət sonra hətta onu yaraşıqlı hesab edən bir qadınla tanış olur. Nəhayət David güclü sevgi ilə bağlandığı xanım ilə ailə qurur.\nLakin Davidin xoşbəxtliyi çox çəkmir. 2004-cü ildə uşaqlıq travmasının səbəb olduğu depressiya və intahara meyllilik Davidin həyatını yenə alt-üst etməyə başlayır.\nDepressiya getdikcə xroniki hal alır. Sözsüz ki, bu hal onun ailə vəziyyətinə də kəskin təsir edir. Depressiya səbəbilə David 1 ildən artıq iş fəaliyyətini dayandırır. Bütün bu problemlərdən sıxılan qadın David-ə bir müddət şəxsi münasibətlərinə ara vermək istədiyini bildirir. Həyat yoldaşının bu qərarı David-i daha da ağır vəziyyətə gətirib çıxarır.\n4 may 2004-cü ildə David maşınını supermarketlərdən birinin həyətinə sürür və ordaca özünə atəş açaraq həyatına son verir. Davidin ölümündən sonra Dr Money onun ölümü ilə bağlı bütün məsuliyyətdən boyun qaçırır və özünə qarşı yürüdülən heç bir iddianı qəbul etmir.\nDavidin yaşamı “təbiət və tərbiyə” teoriyasında tərbiyə faktorunu özünü doğrulda bilmədiyinin bariz bir nümunəsi oldu.


Azərbaycanın beynəlxalq informasiya məkanında növbəti qələbəsi - İki sahil\n11 aprel 2021 20:37 Bütün xəbərlər Haqqımızda Əlaqə\n27 fevral 2021 17:55\nDövlətimizin başçısı İlham Əliyev yerli və xarici media nümayəndələri üçün mətbuat konfransında yüksək diplomatik məharət, natiqlik nümayiş etdirərək bütün aktual məsələlərə səlis, məntiqli, faktlar əsasında münasibət bildirdi, işğalçı Ermənistana mesajlarını ünvanladı\nBu gün ölkə və dünya mətbuatında əsas müzakirə mövzularından biri dövlətimizin başçısı, Müzəffər Ali Baş Komandan İlham Əliyevin fevralın 26-da XX əsrin ən dəhşətli soyqırımı olan Xocalı faciəsinin 29-cu ildönümü ərəfəsində yerli və xarici media nümayəndələri üçün keçirdiyi mətbuat konfransında Azərbaycan həqiqətləri, İkinci Qarabağ müharibəsinin reallıqları, postmüharibə dövrünün prioritetləri ilə yanaşı, işğalçı Ermənistana ünvanladığı mesajlardır. 4 saatdan çox davam edən konfransda dünyanın 35-dən çox media oqanının 50-yə yaxın sualının cənab İlham Əliyev tərəfindən dəqiqliklə, məntiqlə, faktlar əsasında cavablandırılmasının informasiya mübarizəsinin daha da dərinləşdirilməsinə ehtiyacın olduğu hazırkı dövrdə əhəmiyyəti olduqca böyükdür. Ölkə Prezidenti ölkəmizin mövqeyini aydın şəkildə ifadə edərək, Ermənistanın illərdir işğalçılıq siyasəti ucbatından rəzil duruma düşməsindən geniş bəhs edərərək özünə güvənən, fikirlərinin dəqiqliyində əmin olan, qəti mövqe ortaya qoyan qalib Lider kimi danışdı. Dövlətimizin başçısının natiqlik məharəti, diplomatik təcrübəsi, dünyamiqyaslı siyasi lider obrazı, nitqinin məntiqi ardıcıllığı, hər bir fikrini dəlillərlə əsaslandırmaq bacarığı xarici jurnalistlərdə heyrət doğururdu. Müqayisəli təhlil aparsaq dövlətimizin başçısı İlham Əliyevin 44 günlük İkinci Qarabağ müharibəsində 30-a yaxın xarici KİV-lərə müsahibələri də həqiqətlərimizin dünya ictimaiyyətinə çatdırılmasında öz sözünü dedi. Belə ki, hər bir müsahibə Dağlıq Qarabağ münaqişəsinin əsl mahiyyətinin öyrənilməsi, işğalçı Ermənistanın 30 ilə yaxın müddətdə havadarlarının dəstəyi ilə danışıqları imitasiya naminə apardığının bəlli olması, beynəlxalq hüququn və ədalət meyarının maraqların arxasında əridiyinin açıqlanması, bir sözlə, Azərbaycanın haqlı mövqeyinin beynəlxalq ictimaiyyətə çatdırılması baxımından zəngin mənbədir. Bu müsahibələrin davamı olaraq dövlətimizin başçısı İlham Əliyevin müharibədən sonra, ən əsası Xocalı faciəsinin ildönümü günündə yerli və xarici jurnalistlər üçün mətbuat konfransı keçirməsində məqsəd qalib ölkənin qalib Liderinin Zəfərimizi şərtləndirən amilləri, o cümlədən həqiqətlərimizi bir daha dünyaya çatdırmaqdır. Bu, Azərbaycanın beynəlxalq informasiya məkanında növbəti qələbəsi oldu. Cənab İlham Əliyev faktlar əsasında Xocalı soyqırımının insanlığa sığmayan cinayət olduğunu, Xocalı faciəsi qurbanlarının da qisasının İkinci Qarabağ müharibəsində alındığını bildirdi.\nDövlətimizin başçısı İlham Əliyevin yerli və xarici media nümayəndələri üçün keçirdiyi mətbuat konfransını bir neçə dildə aparması, jurnalistlərin bütün suallarını cavablandırması media nümayəndələrini təccübləndirdiyindən "Siz rekorda imza atdınız, cənab Prezident" kimi fikirlərin səsləndirilməsinə stimul verdi.\nTəbii ki, dövlət o zaman güclü, xalq o zaman xoşbəxt olur ki, onun bugününü və gələcəyini düşünən, hər bir məsələnin həllində dövlət maraqlarını, xalqın iradəsini əsas tutan Lideri olur. Azərbaycan xalqının beynəlxalq təşkilatların hesabatlarında dünyanın xoşbəxt xalqları sırasında yer alması səbəbsiz deyil. Heydər Əliyev siyasi kursunu bütün istiqamətlərdə uğurla davam etdirən Prezident İlham Əliyev Azərbaycanı bütün sahələrdə zirvələrə yüksəltdi. İkinci Qarabağ müharibəsində Qələbəmizi şərtləndirən əsas amillər də məhz Azərbaycanın bu uğurları, eyni zamanda, xalqımızın birliyi, həmrəyliyi, Prezidentinin ətrafında dəmir yumruq kimi birləşməsi, torpaq, Vətən sevgisinin, vətənpərvərlik duyğularının daha dərin olmasıdır. Məhz bu birlik, vətənpərvərlik, döyüş ruhunun yüksəkliyi cənab İlham Əliyevin 27 sentyabr 2020-ci il tarixdə “İrəli, Azərbaycan əsgəri!” əmrini verərkən bu çağırışın necə böyük ruh yüksəkliyi ilə qarşılanmasında, qələbə əzmimimizin yüksəkliyində, 44 günlük Vətən müharibəsində şanlı Zəfərimizin əldə olunmasında özünün aydın ifadəsini tapdı.\nDövlətimizin başçısı İlham Əliyev istər İkinci Qarabağ müharibəsində 30-a yaxın xarici KİV-lərə müsahibələrində, istərsə də fevralın 26-da yerli və xarici jurnalistlər üçün keçirdiyi mətbuat konfransında aydın şəkildə izah etdi ki, Azərbaycanın mövqeyi beynəlxalq qanunvericiliyin norma və prinsiplərinə, BMT Təhlükəsizlik Şurasının qətnamələrinə və məsələyə praqmatik yanaşmaya əsaslanır. Azərbaycan işğala son qoydu, yeni reallıqlar yaratdı, Ermənistan bu reallıqlarla barışmaq məcburiyyətindədir. Azərbaycan heç bir halda ərazi bütövlüyünün pozulmasına və Dağlıq Qarabağın müstəqilliyinə razı olmayacaqdı. Ölkə Prezidenti, həmçinin xalqların sülh şəraitində yaşamasını təmin edəcək modeli də təqdim etdi.\nRusiyanın “Zvezda” və “Bolşaya Aziya” mediaholdinqlərinin “Siz bütün dünyanın gözü qarşısında nadir presedent yaratdınız. Çünki Siz Qarabağ müharibəsi zamanı mütləq mənada sülhməramlı kimi çıxış etdiniz. Siz 23 dəfə sülh haqqında danışdınız, halbuki digər tərəf bir dəfə də olsun, bu cür bəyanat vermədi. Siz bundan sonra Ermənistan ilə dövlət səviyyəsində münasibətləri necə qurmaq niyyətindəsiniz” sualı da cənab İlham Əliyevin istər 30 ilə yaxın dövrdə, istərsə də 44 günlük Vətən müharibəsi zamanı sülh siyasətinə sadiqliyinə işıq saldı. Dövlətimizin başçısı “Mən sülh barədə neçə dəfə danışmağımı doğrusu saymamışam, lakin siz saymısınız. Bu, o deməkdir ki, siz sualın mahiyyətinə çox diqqətlə varmısınız. Buna görə də cavab vermək mənə asan olacaq” söyləyərək onu da bildirmişdir ki, müharibənin ilk günündən işğal edilmiş bütün ərazilərdən çıxmaq müddətini bizə təqdim edəcəkləri anda dayanmağa hazır idik. Əgər erməni tərəfi mənim sözlərimə qulaq assaydı, o halda onların məğlubiyyəti bu dərəcədə alçaldıcı və ağrılı olmazdı, bu qədər tələfat da olmazdı. Cənab İlham Əliyev hər şeyin Ermənistan rəhbərliyinin və Ermənistan iqtidarının hansı siyasəti seçəcəyindən asılı olacağını bildirir: “ Bizim siyasətimiz həm müharibə dövründə, həm müharibədən sonra birmənalıdır. Mən bu siyasəti qısaca və dürüst ifadə edərək bu gün də deyirəm ki, bizim hədəfimiz sülhdür. Müharibə bizə lazım deyildi. Bu, məcburi tədbir idi. Bu tədbir bütün otuz illik səmərəsiz danışıqlardan daha effektli oldu. Beləliklə, hər şey Ermənistan rəhbərliyinin müasir reallıqlara düzgün qiymət verməsindən, düzgün nəticə çıxarmasından və revanşist cəhdlərin istisna edilməsindən asılı olacaq.”\nDövlətimizin başçısının 35-dən çox media orqanının 50-yə yaxın sualının hər birinə böyük siyasətçi, mahir diplomat kimi müfəssəl cavabları qürurvericidir. Ölkə Prezidenti bir daha böyük auditoriyanın diqqətinə Azərbaycanın və Ermənistanın apardığı müharibənin fərqlərini çatdırdı. Azərbaycan üçün bu, azadlıq müharibəsi, Ermənistan üçünsə bu işğalçı müharibəsi olduğu faktlarla bəyan edildi. Dövlətimizin başçısı Azərbaycanın milli maraqlarını müdafiə etməyin, münaqişə və ölkəmiz haqqında həqiqətlərin dünya ictimaiyyətinə çatdırılmasının nümunəsini ortaya qoydu. Prezident İlham Əliyevin bu yanaşması vətənpərvərliyin, ali vəzifə kimi Azərbaycanın milli maraqlarının müdafiəsi və təbliğinin hər bir vətəndaş üçün prioritet vəzifə olduğunu aydın şəkildə nümayiş etdirir. Beynəlxalq auditoriya bir daha cənab İlham Əliyevin simasında təcrübəli, gözəl nitq qabiliyyətinə malik, fikirlərini yüksək səviyyədə, məntiqi ardıcıllıqla çatdıran və izah edən, özünə güvənli dünya səviyyəli Lideri gördü. Bu, Azərbaycanın böyük uğuru, cənab İlham Əliyevə yüksək etimadın göstəricisidir.\nAzərbaycan Cənubi Qafqazın həm iqtisadi, həm hərbi, həm də diplomatik lideri olduğunu sübut etdi\n11 aprel 2021 20:26


6-cı çağırış MM-in ilk sessiyası-4 aylıq fəaliyyəti nələrlə yadda qaldı – DEPUTATLAR ÖTƏN DÖNƏMİ NECƏ QİYMƏTLƏNDİRDİLƏR? – EtikXəbər\n6-cı çağırış MM-in ilk sessiyası-4 aylıq fəaliyyəti nələrlə yadda qaldı – DEPUTATLAR ÖTƏN DÖNƏMİ NECƏ QİYMƏTLƏNDİRDİLƏR?\nEldəniz SƏLİMOV: “Dünyada və onun bir parçası olan ölkəmizdə yaşanan çətin, üzücü pandemiya dövrünə baxmayaraq, yeni formalaşdırılan parlament, yeni tərkibli və yeni ruhlu 6-cı çağırış Milli Məclis ötən 4 əy ərzində kifayət qədər səmərəli, effektiv və məhsuldar işləyə bildi”\nBu gün yeni tərkibli 6-cı çağırış Milli Məclis (MM) ilk sessiyasını-yaz və növbədənkənar sessiyalarını başa vurdu.\nQeyd edək ki, bu ilin fevral ayının 9-da ölkədə növbədənkənar (6-cı çağırış) parlament seçkiləri keçirildi və cəmi 4 dairənin nəticələri ləğv edilməklə, 121 Seçki Dairəsindən qalib namizədlərin mandatları müvafiq olaraq, Mərkəzi Seçki Komissiyası (MSK) və Konstitusiya Məhkəməsi (KM) tərəfindən təsdiqləndi.\nMart ayının 10-da isə ölkə Prezidenti İlham Əliyevin iştirakı ilə 6-cı çağırış MM-in ilk-açılış iclası keçirildi.\nİlk iclasda parlamentin yeni rəhbərliyi və komitə sədrləri seçilmişdi.\nƏgər indiyə kimi (2000-ci ildən), parlamentin rəhbərliyindəki 4 şəxsdən 3-ü hakim Yeni Azərbaycan Partiyasının (YAP), 1-i isə müstəqillərin (bitərəflərin) təmsilçisi olmuşdusa, bu dəfə yalnız spiker və birinci vitse-spiker MM-də çoxluğu təmsil edən hakim partiyanın nümayənsəsi olaraq, bu vəzifələrə seçildilər.\nEyni zamanda, vitse-spikerlərdən biri (1990-95-ci illərdən sonra ilk dəfə olaraq) parlamentdə təmsil olunan partiyalardan birinin-3 mandata sahib olan Vətəndaş Həmrəyliyi Partiyasının (VHP) təmsilçisi, biri isə müstəqillərinin nümayəndəsi olaraq seçildi.\nBelə ki, 4-cü və 5-cı çağırış MM-in üzvü, professor, Azərbaycanın Avropa Şurası Parlament Assambleyasındakı (AŞPA) nümayəndə heyətinin üzvü, “Avronest” Parlament Assambleyasındakı (PA) nümayəndə heyətinin rəhbəri, YAP üzvü Sahibə Qafarova parlamenrin spikeri, yenə də hakim partiyanın təmsilçisi, MM-in Hüquq siyasəti və dövlət quruculuğu komitəsinin sədri Əli Hüseynli birinci vitse-spiker, 2000-ci ildən parlamentin üzvü olan, professor, VHP-çi deputat Fəzail İbrahimli və 2005-ci ildən deputat olan Adil Əliyev vitse-spiker seçildi.\nOnu da qeyd edək ki, S. Qafarova Azərbaycanda son 30 ildə qanunverici orqana rəhbərlik edən ikinci xanım siyasətçi və parlamentaridir.\nBununla belə, ilk dəfə olaraq, parlamentin komitə sədrləri və sədr müavinləri YAP üzvləri, müstəqillər ilə yanaşı, parlamentdə təmsilçilik əldə etmiş digər partiyaların nümayəndələrindən formalaşdırıldı.\nArtıq 6-cı çağırış MM-in 4 aylıq fəaliyyəti geridə qaldı, tarixə döndü.\nBəs görəsən, yeni və öncəki çağırışlardan parlamentdə təmsil olunan millət vəkilləri 6-cı çağırış MM-in ilk sessiyadakı fəaliyyətini necə qiymətləndirirlər?\nEtikxeber.az bir neçə millət vəkilinin fikirlərini təqdim edir:\nMM-in Müdafiə, təhlükəsizlik və korrupsiya ilə mübarizə komitəsinin sədri Ziyafət Əsgərov:\n-6-cı çağırış MM-in fəaliyyətini çox normal, müsbət qiymətləndirirəm. Baxmyaraq ki, koronavirus pandemiyası ilə bağlı mürəkkəb bir şəraitdə işləyirik, ancaq Milli Məclisin rəhbərliyi sağ olsun, həmişə çalışır ki, işləmək üçün hər cür şərait yaradılsın. Otaqlar həmişə dezinfeksiya olunur. Bildiyiniz kimi, Milli Məclisin iclas otaqları, iclas zalları qapalı bir məkandır. Burada yoluxma ehtimalı çox ola bilər. Amma bunun qarşısını almaq üçün, demək olar ki, hər iclasdan əvvəl dezinfeksiya olunur. Sonra Milli Məclisin deputatları olaraq, üç dəfə testdən keçmişik. Bunun özü də asan başa gələn məsələ deyil. Yəni, Milli Məclisin rəhbərliyinin çalışması, səyləri nəticəsində bütün bu məsələlər təşkil olunur ki, deputatlar özlərini rahat hiss eləsinlər və qanunvericilik prosesi ilə məşğul olsunlar. Mən həmçinin, hesab edirəm ki, nəzərdə tutduğumuz qanun layihələrinin hamısını qəbul edə bildik. Bir sözlə, 6-cı çağırış MM-in fəaliyyətindən, ilk sessiyanın yekunlarından razıyam.\n– 6-cı çağırış Milli Məclisin fəaliyyətinə,ilk sessiyanın yekunlarına nəzər salsaq biz onu görərik ki, ilk növbədə möhtərəm cənab Prezidentimizin açılış iclasındakı nitqi, orada proqramı xarakterli mesajları deputatların fəaliyyətində kəskin dönüşün yaranmağına səbəb oldu. Ümumilikdə biz xalqla, vətəndaşlarla sıx işləyən millət vəkillərinin çoxluq təşkil etdiyi bu dönəmi müşahidə etdik. Həmçinin, pandemiya dövründə digər təşkilatlardan, dövlət qurumlarından fərqli olaraq, MM-in, millət vəkillərinin fəaliyyəti qətiyyən dayanmadı, hətta, qanunvericilik səviyyəsində addımlar atıldı ki, deputatların ofisi fəaliyyət göstərə bilsin və seçicilərin yanında olsun. Xüsusilə, pandemiyanın ilk dönəmində özünüz də müşahidə etdiyiniz kimi, millət vəkilləri seçicilərin yanında oldular, humanitar yardımlar göstərdilər, imkansız vətəndaşlara, şəhid ailələrinə və xüsusi statuslu insanlara dəstək oldular. Bununla yanaşı, sosial şəbəkələrdən də özünüz izləyirsiniz ki, millət vəkilləri hər ay öz fəaliyyətləri ilə bağlı hesabatlar verirlər.\nMediada daha çox onların fəaliyyəti görsənir və ümumilikdə belə düşünürəm ki, həm qəbul olunmuş qanunların çoxluğu, həm Milli Məclisin hər həftə toplaşması, həm çoxlu sayda qanunlarla bağlı müxtəlif fikirlərin səslənməsi, xüsusilə, seçicilərin istəyinin Milli Məclisdə səsləndirilməsi çox müsbət qarşılandı. Ən vacib məsələlərdən biri isə ondan ibarətdir ki, gündəlik müzakirələrin Milli Məclisdə təşkil olunması həm media tərəfindən, həm bizim seçicilərimiz tərəfindən, həmçinin, deputatlarımız tərəfindən çox müsbət qarşılanır ki, artıq bu dönəm, ötən 4 ay müddətində deputatları daha çox danışan, daha çox fəallıq göstərən gördük. Bu baxımdan, düşünürəm ki, payız sessiyasında bu hal daha da artacaq, Milli Məclisin deputatları xalqın, seçicilərin səsini bu kürsüdən daha geniş şəkildə çatdıra biləcək və nəticədə hökumətlə Milli Məclis arasındakı əməkdaşlıq da daha yüksək səviyyəyə qalxa biləcək.\nMillət vəkili Elşad Mirbəşiroğlu:\n– Təəssüflə qeyd etmək istəyirəm ki, 6-cı çağırış Milli Məclis fəaliyyətinə kifayət qədər gərgin bir dönəmdə başladı. Bildiyiniz kimi, Milli Məclisin fəaliyyətə başlaması ilə bir dövrdə qlobal miqyasda pandemiya elan olundu. Amma buna baxmayaraq, mən belə hesab edirəm ki, 6-cı çağırış Milli Məclis öz işinə kifayət qədər uğurla başladı. Həm qanunyaradıcılığı baxımından, həm də dünyada cərəyan edən proseslərə reaksiya nümayiş etdirilməsi baxımından Milli Məclis kifayət qədər çeviklik göstərə bildi. Həmçinin, nəzərə almaq lazımdır ki, Milli Məclis pandemiya dövrünün tələblərinə uyğun da davranmalı oldu. Belə ki, insanların müəyyənləşdirilmiş qaydalara əməl etmələri üçün çağırışlar, maarifləndirmə işlərinin aparılması istiqamətində də Milli Məclis öz üzərinə kifayət qədər iş, məsuliyyət götürmüş oldu və həyata keçirilən bu işlərin ciddi praktiki əhəmiyyəti oldu.\nÜmumiyyətlə, Milli Məclisin üzvləri tərəfindən vətəndaşlara çağırışların edilməsi, dövlət tərəfindən müəyyənləşdirilmiş davranış qaydalarına əməl etmələri ilə bağlı onlarla maarifləndirmə, təbliğat işlərinin aparılması bütövlükdə cəmiyyət üzvlərinin həyatlarının, sağlamlıqlarının qorunması baxımından kifayət qədər təsirli oldu. Yekun olaraq qeyd etmək istəyirəm ki, dünya miqyasında mövcud gərginliyə, çətinliklərə baxmayaraq, Azərbaycan Respublikasının 6-cı çağırış Milli Məclisi nümayiş etdirə bildi ki, kifayət qədər potensiala malikdir və təbii ki, ölkənin inkişafını təmin edəcək keyfiyyətli qanunvericilik bazasının bundan sonra da hazırlanmasında səmərəli fəaliyyət göstərə biləcək.\n-Hesab edirəm ki, dünyada və onun bir parçası olan ölkəmizdə yaşanan çətin, üzücü pandemiya dövrünə baxmayaraq, yeni formalaşdırılan parlament, yeni tərkibli və yeni ruhlu 6-cı çağırış Milli Məclis ötən 4 əy ərzində kifayət qədər səmərəli, effektiv və məhsuldar işləyə bildi. Milli Məclis demək olar ki, bütün baş verən proseslərə, hadisələrə, dövlət başçısı tərəfindən həyata keçirilən siyasətə, islahatlar kursuna vaxtında və zamanında çevik reaksiya nümyiş etdirdi. Parlamentdə yeni bir ab-hava yarandı. Xüsusilə, qanun layihələrinin, o cümlədən, cari məsələlərin müzakirələrində əsl demokratiklik, əsl şəffaflıq, əsl qaynarlıq təmin olundu, hər bir kəsə söz demək imkanı, fürsəti yaradıldı.\nBuna görə də başda parlamentimizin sədri hörmətli Sahibə xanım Qafarova olmaqla, Milli Məclisin bütün rəhbərliyinə dərin minnətdarlığımı ifadə edirəm. Onların fəaliyyəti xüsusi təqdirə layiqdir. Bu baxımdan hesab edirəm ki, MM-in 4 aylıq fəaliyyəti çox müsbətdir və bu proses bundan sonrakı dönəmlərdə də, məntiqi olaraq, davam edəcək. MM həm ölkədəki islahatlar kursuna, həm də insanlarımızın, vətəndaşlarımızın rifahının təmin olunmasına yönəlik qanunvericilik bazasınının daha da təkmilləşdirilməsində, daha da modernləşdirilməsində, daha da işlək mexanizmlərə malik olmasında öz sözünü deyə biləcək. Buna hər cür potensial və imkan var.\n11:15, 30 iyun\nMillət vəkili Milli Mətbuatın 145 illiyi ilə bağlı Sərəncamına görə-ÖLKƏ PREZİDENTİNƏ TƏŞƏKKÜR ETDİ\nDaha 588 yeni yoluxma-DAHA 7 ÖLÜM…


Telefonunuzu heç vaxt yastığınızın altına qoymayın!-VIDEO » Bizim Əsr\nTarix: 9 mar 2016 [13:46]\nTelefonunuzu heç vaxt yastığınızın altına qoymayın! Təhlükə nədən ibarətdir?\nTelefon insan həyatının ayrılmaz hissəsinə çevrilib. Biz çox zaman telefonu əlimizdə saxlayır, əksər hallarda, gecə yatanda onu yastığımızın altına qoyuruq.\nTelefonu yastığımızın altına qoyanda nə baş verir?\nBizimesr.az xarici KİV-lərə istinadən xəbər verir ki, 13 yaşlı Texaslı Ariel Tolfreemobil telefonunu gecə yatarkən yastığının altına qoyub. Yanıq qoxusuna oyanan yeniyetmə qız Samsung Galaxy S4 markalı smartfonunun əridiyini görüb. Yataq dəsti güclü şəkildə zədələnib. Hadisənin səbəbi akkumulyatordakı nasazlıq olub.\nBaxmayaraq ki, belə hadisələrə çox az hallarda rast gəlinir, telefonu bu və ya digər səbəbdən yastığın altına qoymaq məqsədə uyğun deyil. Daha ətraflı təqdim etdiyimiz videoçarxdan məlumat əldə edə bilərsiniz:\nOxunub: 3540 dəfə


Elektron xidmətlərin göstərilməsinə dair tədris kursu təşkil edilmişdir\nElektron xidmətlərin göstərilməsi üçün dövlət qulluqçularının informasiya texnologiyalarından istifadə sahəsində hazırlıq səviyyələrinin artırılması məqsədi ilə Naxçıvan Muxtar Respublikası Rabitə və İnformasiya Texnologiyaları Nazirliyində tədris kursu təşkil edilmişdir.\nMüasir və çevik idarəetmənin təmin edilməsi, dövlət orqanı ilə vətəndaş arasında qarşılıqlı münasibətlərin səmərəliliyinin və keyfiyyətinin artırılması, birbaşa münasibətlərin minimuma endirilməsi, dövlət orqanlarının fəaliyyətində şəffaflığın artırılması və korrupsiyaya şərait yaradan halların aradan qaldırılması hazırda qarşıya qoyulmuş əsas vəzifələrdən biridir.\nNaxçıvan Muxtar Respublikası Ali Məclisi Sədrinin “Dövlət orqanlarının elektron xidmətlər göstərməsinin təşkili haqqında” 15 iyul 2011-ci il tarixli Fərmanı bu sahədə görüləcək işləri daha da sürətlədirmişdir. Fərmandan irəli gələn vəzifələri icra etmək məqsədi ilə Naxçıvan Muxtar Respublikası Rabitə və İnformasiya Texnologiyaları Nazirliyində bir sıra işlər artıq həyata keçirilir. Belə ki, mərkəzi icra hakimiyyəti orqanları elektron xidmətin təşkili üçün metodiki vəsaitlərlə təmin edilmiş, dövlət oqranlarının saytların yaradılması üçün lazım olan materialların nazirliyə təqdim ediməsi tövsiyyə edilmiş, dövlət qulluqçularının informasiya texnologiyalarından istifadə sahəsində hazırlıq səviyyələrinin artırılması məqsədi ilə tədris kursu təşkil edilmişdir.\nKurs sentyabrın 7-dən başlayaraq üç gün davam etmişdir. Kursda dövlət qulluqçularına elektron hökumət, “Elektron sənəd və elekton imza haqqında” Azərbaycan Respublikasının Qanunu, internet informasiya ehtiyatlarının (saytların) yaradılması formaları və qaydaları, dövlət orqanlarında elektron xidmətlərin göstərilməsi qaydaları, tərkibində dövlət sirri təşkil edən məlumatlar olan elektron sənədlərin tərtibi, emalı və mübadiləsi üçün istifadə olunan informasiya sistemlərinin ekspertiza qaydaları, elektron imza, dövlət hakimiyyəti və yerli özunü idarəetmə orqanları tərəfindən elektron imzadan istifadə qaydaları, elektron imzanın yoxlanması və elektron sənəd mübadiləsi qaydaları haqqında mövzular elektron təqdimatlar, slaytlar və digər vizual vasitələrdən istifadə edilməklə tədris olunmuşdur. Elektron imzanın tədbiq sahələri və istifadəsi qaydaları ilə bağlı video çarx nümayiş etdirilmişdir. Sonda mövzularla bağlı suallar cavablandırılmışdır.


Dünyanın ən qəribə 3 festivalı » Qadin.Net ~ İlk milli qadın portalı\nQar Adamı Yandırma Günü - ABŞ\nAmerikada qışın bitməsini qeyd etmək üçün keçirilən festivaldır. Superior gölü ətrafında yaşayan amerikalılar baharın gəlişini qeyd etmək üçün martın 20-sində qar adamını yandıraraq qeyd edirlər. Başqa ölkələrdən insanlar da bu festivala baxmaq üçün gəlir.\nPikachu Festivali - Yaponiya\nPikachu, dünyada izlənmə rekordu qıran cizgi filmidir. Pikachunun özünəxas keçid festivalı var. Pikachu kostyumu geyinmiş mindən çox sənətkar Yaponiyanın Yokohama küçələrində gəzir. Bu il festivalda Pikachuya Pokemon da yoldaşlıq edəcək.\nBatallığa baş vurmaq çempionatı - İngiltərə\nKeçirilən ən qəribə yarışlardan biridir. Hər avqust ayında, müəyyən yerlərdə könüllü iştirakçılarla keçirilir. Batallığa baş vurmağı sevənlər üçün xüsusi festival kostyumları da var.\nBakıda elm festivalı başladı


Köpəklərin saçlarını istidən kəsmək faydalıdırmı?? - Sağlamlıq Daha ƏTraflı\nƏSas Sağlamlıq Köpəklərin saçlarını istidən kəsmək faydalıdırmı??\nKöpəklərin saçlarını istidən kəsmək faydalıdırmı??\nYaz və istilik partlayıcı bir birləşmə ola bilər, buna görə onlarla necə mübarizə aparmalı olduğunuzu bilməlisiniz və beləliklə itlərə bu vaxtı mümkün olan ən xoş şəkildə keçirmələrinə kömək etməyi bacarmalısınız.\nBioloq tərəfindən yazılmış və təsdiqlənmişdir Elza M. Arribasdan 23 iyul 2020.\nSon yeniləmə: 23 iyul 2020\nYaz aylarında istidən ötəri itlərin saçlarını kəsməyin faydalı olub -olmadığı sual yarana bilər. Bu problem, xüsusən də isti iqlimə daha az uyğunlaşan itlərdə gözlənildiyindən daha çox rast gəlinir.\nBuna baxmayaraq, Saçlar itlərdə qoruyucu rol oynayır, ona görə də onun kəsilməsi məsləhət görülmür. Yaz aylarında ev heyvanlarınızın istisini necə məğlub edə bilərsiniz.\nKöpəklərin saçlarını kəsmək və istiyə qalib gəlməyin digər yolları\nKöpəklərdə saçın termoregulyasiya funksiyasına sahib olduğuna inanılsa da, bu belə deyil. Əslində, temperaturun tənzimlənməsindən məsul olanlar heyvanın yastıqlarında olan tər vəziləridir.\nDaha nə var, Köpəklər də tərləmədikləri üçün istiliyi dağıdan bir sistem olaraq nəfəs alırlar. Sonra sizə yaz aylarında istilərlə mübarizə aparmağa kömək edəcək bir neçə ipucu göstərəcəyik.\nİstiliklə mübarizə aparmaq üçün heç vaxt itlərin saçlarını kəsməyin\nKöpəklərin saçlarını istidən kəsmək faydalı deyil. Bunun qoruyucu funksiyası var, amma termoregulyasiya funksiyası yoxdur. Saçları yayda onları günəşdən, qışda isə aşağı temperaturdan qoruyur.\nKöpəklərin saçlarını yayda və ya başqa bir ayda kəsmək məsləhət görülmür, çünki artıq onlardan özləri qurtulur. Bu şəkildə istiliklə mübarizə aparırlar və dərilərini böcəklərdən, günəş işığından və ya digər faktorlardan qorumağa davam edirlər.\nBeləliklə, itlərin saçlarını istiliklə kəsməkdənsə, onları tez -tez fırçalamaq məsləhət görülür, bu "alt paltarının" aradan qaldırılmasına kömək edir. Bu şəkildə artıq çəki saçlarından çıxarılır, təzələnir və yenə də qorunur.\nTez -tez fırçalamaq\nSoyuq hamam insanlar üçün rahatlıq gətirsə də, onu itlərə sanki tətbiq etmək məsləhət görülmür. Bunun səbəbi bədən istiliyinin hər zaman 39-40 ° C arasında olmasıdır. Beləliklə, yaş bir fırça ilə fırçalamaq məsləhətdir, artıq tükləri çıxarmağa kömək edir.\nHəmişə təmiz və şirin su içmək\nBu cəhət, ilin ayından, heyvanın yaşından və cinsindən asılı olmayaraq həmişə nəzərə alınmalı bir şeydir. Onları nəmləndirmək üçün təzə su vacibdir, həm məşqdən sonra, həm də yüksək temperaturla mübarizə aparmaq üçün.\nÖnəmli bir detal, itlərin suyuna buz əlavə edilməsinin tövsiyə edilməməsidir. Kölgədə olduğu və təmiz və təzə olduğu müddətcə heyvanı düzgün nəmləndirmək kifayətdir.\nKölgə və istirahət\nBaşqa bir maraqlı cəhət, köpəyin istirahət etmək üçün kölgədə bir yerinin və ya bir neçə yerinin olmasını təmin etməkdir. Bu cür, istilik vuruşu kimi ciddi problemlərin qarşısı alınır, Bu heyvanlar üçün çox təhlükəlidir.\nBu səbəbdən də itlərdə istilik vuruşunun qarşısını almaq üçün yayda avtomobildə qalmaq kimi vəziyyətlərin qarşısını almalıyıq. On dəqiqə belə deyil, çünki uşaqlar və yaşlılar kimi temperatur dəyişikliyinə həssasdırlar.\nİnsanlar kimi, itlər günəşin ultrabənövşəyi şüalarına həssasdır. Bu səbəbdən və xüsusilə açıq saçlı itlərdə və ya mülayim və isti iqlimdə İskandinav cinslərində günəşdən qoruyucu kremlər tətbiq edərək özlərini qorumalıdırlar.\nGünəşdən qoruyucu krem tətbiq edilmədiyi təqdirdə, itin burnu rəng dəyişikliyinə məruz qala bilər. Cinsə görə "qar burnu " və ya "Dudley burnu " adlanır ki, bu da günəşə məruz qaldıqda burundakı piqmentasiya itkisinə aiddir.\nƏn isti saatlarda idman etməkdən çəkinin\nKöpəyin idmana davam etməsi vacibdir, ancaq günün sərin saatlarında. Bu o deməkdir ki, tur cədvəli mümkünsə səhər tezdən və ya axşam 9 -dan sonra göndərilməlidir.\nƏyləncəli və təravətləndirici oyuncaqlar verin\nBazarda tapa bilərsiniz köpəyin eyni vaxtda əylənməsi və sərinləməsi üçün çoxlu məhsullar. Əlavə olaraq həm mənzilə, həm də evə uyğunlaşdırıla bilən fərqli variantlar var.\nBununla əlaqədar olaraq, ən populyar oyuncaqlar xüsusi hovuzlar, onları dişləyəndə suyu xaric edən toplardır. Dondurucuda əvvəlcədən soyudulmuş çeynənən sümüklər də var.\nBelə bir nəticəyə gəlmək olar ki, istidən ötəri itlərin saçlarını kəsmək faydalı deyil. Saç, ehtimal olunan böcək ısırığı və ya günəşdən gələn UVA şüaları kimi müxtəlif faktorlara qarşı əhəmiyyətli bir müdafiə funksiyasına malikdir.\nBeləliklə, heyvanın istiliklə mübarizə aparmasına kömək etmək üçün digər həllər təklif edildi, bəziləri isə soyutma oyuncaqlarının istifadəsi qədər əyləncəli idi. Belə olsa belə, Bu mövzuda da baytarınızdan məsləhət istəyə bilərsiniz.\nCopyright Sağlamlıq : Köpəklərin saçlarını istidən kəsmək faydalıdırmı?? - Sağlamlıq Daha ƏTraflı


MATC.AZ: Ueyn Runi baş məşqçi təyin olundu\nİngiltərənin “Derbi Kaunti” komandasının baş məşqçisi açıqlanıb.\nMatc.az xəbər verir ki, klub baş məşqçi səlahiyyətlərini icra edən Ueyn Runi ilə müqavilə imzalayıb.\nOnun sözləşməsi 2023-cü ilin yayına qədər nəzərdə tutulub.\nQeyd edək ki, Ueyn Runi 2020-ci ildən "Derbi Kaunti"nin formasını geyinirdi. İngiltərə yığmasının keçmiş üzvü "Mançester Yunayted"dəki çıxışı ilə məşhurlaşıb. O, 2020-ci ilin noyabr ayında Filipp Kokunun istefaya göndərilməsindən sonra baş məşqçi funksiyasını yerinə yetirirdi.\nMövsümün rekordu qırıldı 532\nMillimizin qapıçısı heyətdən kənarlaşdırıldı 525


Koronavirusa görə Eurovision Song Contest-2020 keçirilməyəcək - YALAN.info\nBu ilin may ayında Niderlandda keçirilməli olan “Eurovision Song Contest-2020” (ESC2020) mahnı yarışması koronavirusun yayılması riski səbəbi ilə rəsmi olaraq ləğv edilib.\nYALAN.info Online Xəbərlər və İnformasiya Saytı bildirir ki, bununla bağlı təşkilatçı qurum olan Avropa Yayım Birliyinin (EBU) saytında xəbər yerləşdirilib.\n“COVID-19-un bütün Avropaya yayılması təhlükəsi, həmçinin iştirakçı ölkələrin hökumətləri, o cümlədən Niderland hökuməti tərəfindən tətbiq olunan məhdudiyyətlər nəzərə alınaraq “Eurovision 2020” yarışmasının keçirilməsi mümkün deyil”, – rəsmi açıqlamada bildirilir.\nTəşkilatçılar həmçinin qeyd edirlər ki, Avropa Yayım Birliyi (EBU) bu il “Eurovision”a ev sahibliyi etməli olan Rotterdam ilə birlikdə yarışmanın 2021-ci ildə keçirilməsini müzakirə etməyə davam edəcək.\n2021-ci ildə hansı təmsilçinin yarışmaya göndəriləcəyinə hər bir ölkə müstəqil şəkildə qərar verə biləcək. Yəni istər artıq ESC2020 üçün seçilmiş təmsilçi, ya da başqa bir təmsilçi göndərilə bilər. Mahnı isə tamamilə başqa bir mahnı olmalıdır.\nQeyd edək ki, “Eurovision” mahnı müsabiqəsi mayın 12-dən 16-dək Rotterdamdakı “Ahoy” konsert zalında keçirilməli idi.\nESC2020 mahnı yarışmasında Azərbaycanı “Kleopatra” mahnısı ilə Efendi (Samirə Əfəndi) təmsil etməli idi.


Budapeştdə Azərbaycan xalq mahnılarından ibarət konsert olub - AZƏRTAC – Azərbaycan Dövlət İnformasiya Agentliyi\nBudapeştdə Azərbaycan xalq mahnılarından ibarət konsert olub\nAzərbaycanın Macarıstandakı səfirliyində Prezident yanında Qeyri-Hökumət Təşkilatlarına Dövlət Dəstəyi Şurasının Xan Şuşinski Fondu ilə birlikdə “Xaricdə yaşayan azərbaycanlılar arasında vətənpərvərliklə bağlı tədbirlərin keçirilməsi” silsiləsindən xalq mahnılarından ibarət konsert proqramı təşkil olunub. Konsertdə Azərbaycanın Xalq Artisti, tanınmış tarzən Fikrət Verdiyev, gənc kamança ustası Habil Əliyev, xanəndələr Ehtiram Hüseynov və Sevinc Sarıyeva iştirak ediblər.\nKonsertdən əvvəl səfir Vilayət Quliyev musiqiçiləri və tamaşaçıları salamlayaraq Azərbaycan mədəniyyətinin xarici ölkələrdə təbliği, diaspor üzvlərinin Vətənlə mədəni-mənəvi bağlarının gücləndirilməsi baxımından bu cür tədbirlərin böyük əhəmiyyət daşıdığını vurğulayıb. O, Azərbaycanın dövlət müstəqilliyinin bərpasının 25 illiyi ərəfəsində baş tutan bu tədbirin müstəqillik illərində digər sahələrlə yanaşı, musiqi mədəniyyətimizin də böyük inkişaf yolu keçdiyinin sübutu olduğunu bildirib.\nXan Şuşinski Fondunun prezidenti, böyük xalq sənətkarının qızı Bəyimxanım Verdiyeva-Cavanşirova çıxışında Fondun xətti ilə son illər bir sıra Avropa ölkələrində həyata keçirilən mədəni-kütləvi tədbirlər haqqında məlumat verib.\nBöyük maraqla dinlənilən və dəfələrlə alqışlarla kəsilən konsertdə muğamlar, xalq mahnıları, məşhur bəstəkarların əsərləri səsləndirilib.\nAZERTAG.AZ :Budapeştdə Azərbaycan xalq mahnılarından ibarət konsert olub


MONQOLUSTAN ELMLƏR AKADEMİYASININ NÜMAYƏNDƏ HEYƏTİLƏ GÖRÜŞ KEÇİRİLDİ\nİyunun 1-də AMEA Arxeologiya və Etnoqrafiya İnstitutunda Monqolustan Respublikası Elmlər Akademiyasının (MEA) prezidenti, professor Duqer Reqdelin başçılıq etdiyi nümayəndə heyəti ilə görüş keçirildi. Qonaqları salamlayan AMEA Arxeologiya və Etnoqrafiya İnstitutunun direktoru, tarix üzrə elmlər doktoru, professor Maisə Rəhimova İnstitutun son illər ərzində apardığı tədqiqatlar və əldə edilmiş elmi nailiyyətlər barədə geniş məlumat verdi.\nÖz çıxışında professor M.Rəhimova xüsusi olaraq vurğuladı ki, Azərbaycan Respublikası Prezidenti İlham Əliyevin respublikada elmin inkişafına göstərdiyi diqqət və qayğı, həmçinin, iqtisadi və quruculuq işləri nəticəsində elmi tədqiqatların aparılması baxımından Azərbaycan əcnəbi arxeoloqlar üçün cəlbedici olmuşdur. Nəticədə, respublika ərazisində son illər ərzində ABŞ, Fransa, Almaniya, Yaponiya, Cənubi Koreya və d. ölkələrin tədqiqatçıları ilə birgə müştərək beynəlxalq ekspedisiyalar fəaliyyət göstərməkdədir.\nMonqolustan Respublikası Elmlər Akademiyasının (MEA) prezidenti, professor Duqer Reqdel isə, Azərbaycan elminin bu günki nailiyyətləri ilə əyani tanış olduğundan məmnunluğunu bildirdi. Həmçinin, MEA-nın Tarix və Arxeologiya İnstitutunun direktoru, doktor, professor Sampildondov Çuluun, rəhbərlik etdiyi İnstitutun strukturu və fəaliyyət istiqamətlərindən, Monqolustan ərazisində aparılan arxeoloji tədqiqatlardan, beynəlxalq əməkdaşlıqdan söz açdı. Çıxışında professor Sampildondov Çuluun Monqolustandakı arxeoloji məktəbin tarixi, aparılan tədqiqatlar, arxeoloji abidələr barədə Azərbaycan arxeoloqlarının dərin məlumatlı olmasını xüsusi məmnunluqla vurğulamışdır. Vaxtilə beynəlxalq layihə çərçivəsində Monqolustanda araşdırmalarda iştirakı barədə AMEA Arxeologiya və Etnoqrafiya İnstitutunun şöbə müdiri, arxeoloq, tarix üzrə fəlsəfə doktoru Qoşqar Qoşqarlının çıxışı qonaqların böyük marağına səbəb oldu.\nQarşılıqlı anlaşma şəraitində keçən görüşdə fikir mübadiləsi aparıldı, gələcəkdə birgə arxeoloji və etnoqrafik tədqiqatlar sahəsində əməkdaşlıq barədə ümumi razılığa gəlindi. Monqolustan EA nümayəndə heyəti ilə AMEA Arxeologiya və Etnoqrafiya İnstitutunun rəhbərliyi arasında elmi nəşrlərin mübadiləsi keçirildi. Qeyd edək ki, görüşdə AMEA-nın həqiqi üzvü, AMEA İctimai Elmlər Bölməsinin akademik katibi, tarix üzrə elmlər doktoru Nərgiz Axundova, AMEA Xarici ölkələrin akademik qurumları ilə əlaqələr şöbəsinin rəhbəri Bunyamin Seyidov, Monqolustan Respubliksının Ankaradakı səfirliyinin baş katibi xanım Solongo Batsayxan, Arxeologiya və Etnoqrafiya İnstitutu şöbələrinin müdirləri və əməkdaşları iştirak edirdilər.


AzerTelecom Azərbaycanı beynəlxalq internet şəbəkəsinə bağlayan magistral internet provayderidir.\n2008-ci ildə təsis edilmiş AzerTelecom ölkənin ilk mobil operatoru və ən sürətli mobil internet provayderi olan Bakcell-in törəmə şirkətidir.\nAzerTelecom Azərbaycanı yüksək sürətli internet və digər telekommunikasiya xidmətləri ilə təmin edir. Şirkət Azərbaycanın bütün əsas rayon və şəhərlərini əhatə edən və xaricdəki tərəfdaşlarının şəbəkələri vasitəsilə bütün əsas beynəlxalq telekommunikasiya qovşaqları da daxil olmaqla qlobal şəbəkəyə qoşulmuş dayanıqlı və şaxələndirilmiş fiber-optik kabel şəbəkəsinə malikdir.\nŞirkət Azərbaycanın telekommunikasiya sahəsində, xüsusilə də magistral internet bazarında böyük paya sahibdir. AzerTelecom davamlı olaraq ölkənin telekommunikasiya bazarına innovasiyalar tətbiq edir, yeni xidmətlər təklif edir, innovativ layihələr həyata keçirir, korporativ və dövlət sektorlarında müştərilərə qabaqcıl telekommunikasiya xidmətləri təqdim edir və müvafiq lisenziyalara malikdir.\nŞirkət müştərilərə xidmətlərin geniş spektrini təqdim edir:\nİnternetin topdansatışı: şirkət Azərbaycana internet trafiki çatdırır və onu korporativ müştərilərə, o cümlədən internet xidmət təminatçılarına (ISP) və digər şirkətlərə satır. Mobil şəbəkələrdə nəqletmə: xidmət geniş MPLS/DWDM/SDH şəbəkələri vasitəsilə təmin edilir\nAyrılmış kanal xidməti: xidmət ölkə daxilində və beynəlxalq miqyasda təmin edilir\nFTTx (X nöqtəsinə qədər fiber-optik xətt): AzerTelecom Azərbaycanda müxtəlif təyinatlı fiber-optik kabellərin çəkilməsini həyata keçirir\nDDoS hücumundan müdafiə xidməti: DDoS hücumundan ("xidmətdən imtina" tipli hücum) müdafiə xidməti kiberhücum hallarında müştərilərin qorunması üçün nəzərdə tutulub\nBeynəlxalq tranzit: AzerTelecom şəbəkəsi İnternet trafikinin xaricdəki tərəfdaşlarının şəbəkələri ilə birləşdirilərək Azərbaycan ərazisindən keyfiyyətli tranzitini təmin edir\nSIP telefoniya: xidmət, ənənəvi telefoniyadan fərqli olaraq, heç bir əlavə xərc olmadan nömrəni istənilən ünvana daşımağa imkan verir\nData Mərkəzi xidmətləri: kolokasiya, təhlükəsiz infrastruktur və hostinq xidmətləri müştərilərə öz fəaliyyətlərini gücləndirməyə və təhlükəsizliyini təmin etməyə imkan verir\nVPN (virtual özəl şəbəkə): xidmət müştərilərə öz virtual özəl şəbəkələrini yaratmağa imkan verir\n2011-ci ildə şirkət Keyfiyyət Menecment Sistemini tətbiq edərək ISO 9001:2008 Beynəlxalq Standartlarına Uyğunluq Sertifikatı almışdır.\nAzerTelecom öz fəaliyyət sahəsinə istiqamətlənmiş Korporativ Sosial Məsuliyyət (KSM) strategiyasını həyata keçirir, İKT və digər sektorlarda həyata keçirilən müxtəlif layihələri dəstəkləyir.\n"Rəqəmsal İpək Yolu" layihəsi\nAzerTelecom 2018-ci ildə NEQSOL Holding-in başlatdığı "Rəqəmsal İpək Yolu" kimi tanınan iri layihəni həyata keçirir. Təşəbbüs Avropanı Gürcüstan və Azərbaycan vasitəsilə Mərkəzi və Cənubi Asiya bazarlarına birləşdirən müasir tranzit fiber-optik (FO) infrastruktur şəbəkəsini inkişaf etdirmək məqsədi daşıyır.\nEhtimal olunur ki, "Rəqəmsal İpək Yolu" regionun rəqəmsal ekosistemini dünyanın ən qabaqcıl standartlarına uyğun inkişaf etdirəcək, habelə xarici internet təminatçılarından asılılığı azaldacaq və Mərkəzi və Cənubi Asiya regionlarında 1,8 milyard insan üçün müxtəlif rəqəmsal xidmətlərə çıxış imkanını yaxşılaşdıracaqdır. Bu iddialı layihə Azərbaycan və Gürcüstanda müasir Data Mərkəzlərinin və internet trafik mübadiləsi məntəqələrinin yaradılması, regionun qlobal hiper miqyasçeviricilər üçün potensial təyinat yerinə çevrilməsi imkanlarını nəzərdə tutur.\nLayihə çərçivəsində AzerTelecom Qazaxıstandakı tərəfdaşları ilə birgə Xəzər dənizinin dibi ilə Transxəzər Fiber Optik kabel xəttinin (TransCaspian Fiber Optic – TCFO) çəkilməsinə başlayıb. 2019-cu ildə Azərbaycan və Türkmənistanı birləşdirəcək analoji xəttin işə salınması barədə də razılıq əldə edilib. AzerTelecom Azərbaycan ərazisində dayanıqlı magistral fiber-optik kabel xətlərinin çəkilişində Azərbaycan Dəmir Yolları (ADY) ilə də əməkdaşlıq edir.\n"Rəqəmsal İpək Yolu" layihəsi 2020-ci ildə ABŞ-da keçirilən "Qlobal Strateji İnfrastruktur Liderlik Forumu"nda (Global Strategic Infrastructure Leadership Forum) Asiyada beş ən yaxşı infrastruktur layihəsindən biri seçilmişdir.\nDaha ətraflı məlumat üçün www.azertelecom.az saytına daxil olun.


"Restoranlar Kralı" Elxan və Tahir Qasımov qardaşlarından şikayət edir- FOTO » www.LIDERINFO.az LIDER Informasiya Agentliyi\nSiz burdasınız:www.LIDERINFO.az LIDER Informasiya Agentliyi » Ana səhifə » "Restoranlar Kralı" Elxan və Tahir Qasımov qardaşlarından şikayət edir- FOTO\nAna səhifə / Redaksiya seçimi\n"Restoranlar Kralı" Elxan və Tahir Qasımov qardaşlarından şikayət edir- FOTO\n"Restoranlar kralı" şərikinə xəyanət edib\nKeçmiş müdiri “Xan Bağı”, “Şuşa”, “Çanaqqala” və “Xan qızı” restoranlarının sahibi Elxan və Tahir Qasımov qardaşlarından şikayət edir.\nLİDERİNFO.AZ xəbər verir ki, şikayətdə Bakının “restoranlar kralı” kimi tanınan iki qardaşın iri kapital, milyonluq obyektlər sahibinə necə çevrilməsindən ətraflı bəhs edilib.\nBu barədə Azpolitika.info araşdırıb ki, rəsmi sənədlərdə qardaşlardan biri - Tahirin soyadı Əbdülqasımov kimi gedir. Şikayətçi Təranə Tağıyeva Əsgər qızı 80-ci illərin sonlarından onların ailəvi dostu olub.\nT.Tağıyeva Bakının Nizami rayonu, Qarayev 61 ünvanında yerləşən “Gəncə Şərq” şirniyyat mağazasının direktoru olub. Mağaza özəlləşdirilənə qədər – 1997-ci ilə qədər adıçəkilən mağazaya rəhbərlik edib.\nHəmin illərdə sonradan müəmmalı şəkildə milyonçuya çevrilən qardaşlardan biri – Elxan Qasımov əvvəlcə bu mağazada satıcı, sonra isə əmtəəşünas işləyib.\nOnun sözlərinə görə, mağazada satıcı işləyən Elxanla ailəvi yaxın münasibətləri olub, Tahir də həmin vaxtlar tez-tez mağazaya gələrək, qardaşına kömək edib.\nÖlkədə kiçik müəssisələrin özəlləşdirilməsinə başlandıqdan Təranə Tağıyeva da, bu prosesə qoşulur.\nMağazanı Təranə Tağıyeva və Elxan Qasımov şərikli özəlləşdirmək qərarına gəlirlər. T.Tağıyeva mağazanın özəlləşdirilməsində iştirak etmək niyyəti ilə əlaqədar olaraq bütün sənədləşmə işlərini aparmağa başlayır.\nTağıyeva qadın olduğundan, qanunvericiliyə uyğun olaraq özəlləşdirmədə 47 saylı “Gəncə Şərq” Şirniyyatı mağazasının kollektivini təmsil etmək üçün vəkil edilmiş şəxs kimi öz doğma qardaşı kimi inandığı Elxan Qasımovu seçir. Bununla bağlı müvafiq sənədləşmə işləri Nizami rayonu 15 saylı Notariat Kontorunda aparılır. Həmin vaxt 15 saylı Notariat Kontorunun rəhbəri vəzifəsində Eldar Qurbanov işləyir.\nLakin ilkin sənədləşmə işləri başa çatan ərəfədə – 1996-cı ildə T. Tağıyevanın ailəsində bədbəxt hadisə baş verir. Həyat yoldaşı gənc yaşında qəfildən ürək tutmasından dünyasını dəyişir.\nT.Tağıyevanın başı təbii olaraq ailəsindəki yas mərasiminə qarışır. Yas mərasimi başa çatmamış, atasının ölümündən dərin psixoloji sarsıntı keçirən azyaşlı övladı ağır şəkildə xəstələnir. T.Tağıyeva vaxtının müyyən hissəsini övladının müalicəsinə sərf etməyə məcbur olduğundan, özəlləşdirmə ilə bağlı işləri Elxan Qasımova tapşırır.\nBütün işləri Elxan Qasımova həvalə edir. Hətta möhürü belə ona etibar edir. Elxan Qasımov da elə bu fürsəti gözləyirmiş. T. Tağıyevanın sözlərinə görə, müvəqqəti də olsa səlahiyyətləri ələ keçirən Elxan Qasımov, mağazanı ələ keçirmək üçün açıq cinayətə baş vurur.\nT.Tağıyeva Elxanın bu işləri qardaşı Tahirin məsləhəti və ya təhriki ilə etdiyi qənaətindədir. Və ilk işi T.Tağıyevanı gizlicə və saxta sənədlərlə vəzifəsindən azad etmək olur.\n- Təranə Tağıyevanı saxta yolla, sənəd üzərində işdən azad etmək üçün kimlər, hansı cinayətə gedib? Bu cinayətdə hansı Notarial Kontorun müdirinin də iştirak etdiyi iddia olunur?\n- “Restoranlar kralı”na çevrilən qardaşlar “Şuşa” və digər restoranları necə əldə ediblər?\n- Elxan və Tahir Qasımov qardaşları hansı nazirin adından istifadə edərək, böyük əmlaklara sahib olublar? Onların özlərinin himayəçisi kimi göstərdiyi Nüsrət adlı şəxs kimdir?\n- “Hunday” markalı maşınla adam öldürüb, azadlıqda gəzən kimin oğludur?\n- Elxan Qasımovun mağazanı saxta yolla ələ keçirməsilə bağlı başlayan cinayət işində hansı faktlar aşkarlanıb? Cinayət işini yekunlaşdırmaq niyə mümkün olmur?\n- Nizami rayon prokuroru Mahir Muradov Təranə Tağıyevaya nə təklif edib?\n- Təranə Tağıyevanı “bir oğlun var, onu düşün” deyə hədələyən kim olub?\n- Birinci xanım Mehriban Əliyevaya şikayətdən sonra Daxili İşlər naziri Ramil Usubovla görüşən Təranə Tağıyevaya nə vəd olunub? Qardaşların adından nazirə hansı məlumat verilib?\nBu və digər suallara cavablar növbəti yazıda…\nGDU-da MTN-nin adıyla yoxlamanı kimlər aparıb? - Sensasion şikayət\nAna səhifə / Son xəbər\n"Təranə Qumral mənim məşuqəm olub"\nDeputat Şəmsəddin Hacıyevin bacısı oğlunun özbaşınalığı barədə rayon camaatı şikayət etdi- MƏKTUB


Amerika Birləşmiş Ştatlarının açıq düşmənliyinə baxmayaraq Huawei ruhdan düşmür və genişlənməyə doğru qaçışını davam etdirir 5G infrastrukturu; bunun üçün istehsal şəbəkəsini genişləndirmək lazımdır. Çin nəhəngi prezidentinin açıqlamalarına görə, Avropada Huawei üçün ilk olan Fransada bir istehsal zavodunun açılmasına hər şey hazır olardı.\nHəm də oxuyun: Huawei, Avropada P40 Lite-ni rəsmi olaraq təqdim edir: burada xüsusiyyətlər və qiymət var\nHUAWEI, 5G ŞƏBƏKƏLƏRİ İSTƏYİR\nHuawei dayanıqlı deyil: şirkət 5G infrastrukturunda liderdir. | Evosmart.it\nLiang Hua, indiki prezidenti Huawei Texnologiyaları, şirkətin yaxşı investisiya edəcəyini söylədi 200 milyon avro istehsal zavodunun ilk işə salınma mərhələsində. Yeni fabrikin yaxşı yaradılması gözlənilir 500 yeni iş yeri. Hal hazırda 5G şəbəkələri onlar ayrı-ayrı ölkələrin texnoloji inkişafı üçün vacib bir mərhələdir və bu yeni texnologiyaların tətbiqi istiqamətində yeni bir irəliləməyə təkan verir.\nHuaweiİnfrastrukturunu casusluq məqsədləri üçün istismar etməsi ilə əlaqəli olan bütün ittihamları göndərənə geri göndərən şirkət, xüsusilə telekommunikasiya sahəsində aparıcı şirkətlərdən biridir. 5G şəbəkələri. Buna baxmayaraq, məhz son zamanlar baş verən siyasi qarşıdurmalar səbəbindən Qərb bazarında, xüsusən ABŞ-da və bəzi Avropa ölkələrində bir çox çətinliklər yaranmışdır. lakin Huawei, sözləri ilə Liang Huabəli, bundan başqa bir şey sübut etdi:\n“Bu zavod təkcə Fransanı deyil, bütün Avropa bazarını təmin edəcəkdir. Qrupumuzun fəaliyyəti bütün dünyada mövcuddur və bunun üçün qlobal istehsal izinə ehtiyacımız var. "\nsonra Huawei yalnız Avropa bazarındakı mövqeyini möhkəmləndirmək və genişləndirmək məqsədi daşımır. Qlobal miqyasda iştirak etdiyini iddia edərək şirkət genişləndirmək istəyini təsdiqləyir 5G infrastrukturu dünyanın hər yerində. Bu yeni şəbəkələr çox sayda IoT cihazlarını, ağıllı ev və smartfonlar üçün tətbiqetmələri, bütün bazarları birləşdirəcəkdir Huawei artıq mövcuddur.


Bakının erməni-bolşevik işğalından azad edilməsindən 98 il keçir » Xeberpress.az\nBakının erməni-bolşevik işğalından azad edilməsindən 98 il keçir\nXeberpress.az xəbər verir ki, bununla da həm Azərbaycanın müstəqilliyi təmin olunub, həm də ermənilərin və bolşeviklərin Bakı və ətraf rayonlardakı ağalığına son qoyulub.\nNuru Paşanın komandanlığı ilə Qafqaz İslam Ordusunun tarixi qələbəsindən sonra Azərbaycan Xalq Cümhuriyyəti hökumətinin paytaxtı sentyabrın 17-də Gəncə şəhərindən Bakıya köçürülüb. Bir neçə ay sonra isə parlamentə demokratik qaydalar əsasında seçkilər keçirilib.\nLakin, Antanta dövlətlərinin Osmanlı Türkiyəsinə təzyiqi getdikcə daha da artırdı. Ona görə də qısa müddətdən sonra türk qoşunları Bakını tərk etməli oldu.\nOsmanlı ordusu həmin döyüşlərdə 1130 şəhid verib. Azərbaycan növbəti dəfə müstəqillik qazandıqdan sonra hər il sentyabrın 15-də təkcə Bakıda deyil, Şamaxıda, Göyçayda və digər rayonlarda ölkəmizin ərazi bütövlüyü uğrunda şəhid olan türk əsgərlərinin məzarları dövlət səviyyəsində ziyarət olunur.\nHər il Bakıdakı Şəhidlər Xiyabanında türk əsgərlərinin xatirəsinə ucaldılmış abidənin önündə anma mərasimi keçirilir. Aradan uzun illər keçməsinə baxmayaraq, Qafqaz İslam Ordusu tərəfindən göstərilən qardaşlıq köməyi heç vaxt unudulmayacaq, Azərbaycan xalqı tərəfindən daim minnətdarlıq hissi ilə xatırlanacaq.\nAzərbaycanda 2020-ci ildən tam üzən məzənnə rejimi...\n"Sosial şəbəkədəkilər "gədə-güdə"dirlər, olanların...\nAksiya iştirakçıları Koçaryana “Qatil” deyə qışqırırlar...


Çiçəyin açılmasına səbəb olan zülallar - İman Həqiqətləri\nBitkilər aləmi Çiçəyin açılmasına səbəb olan zülallar\nHalbuki bu mövzu 80 ildir ki, alimlər üçün müəmmalı idi. Bildiyimiz kimi, doğru zamanda çiçək açma bitkilərin çoxalması üçün çox vacibdir. Lakin bitkinin çiçək açması üçün hüceyrə daxilindəki bir sıra molekulyar proseslər, bitkiyə aid olan bioloji saat və günəşdən gələn işıq bir-birinə uyğun olmalıdır.\nVaşinqton Universitetinin tədqiqatçıları latınca adı Arabidopsis olan bitki növü üzərində apardıqları araşdırmalarda çiçəkləmənin genlərlə olan əlaqəsini müəyyən etməyə çalışdılar. Aparılan son tədqiqatlar alimləri kiçik bitkinin yarpaqlarındakı xüsusi zülalın aktiv rol oynadığı nəhəng “təşkilatla” üz-üzə qoydu.\nSanki iş sahəsini, məqsədini, yol xəritəsini, hansı məqsədlə yola çıxdığını, eləcə də hara çatacağını bilən bu zülal hesablama və planlama işləri aparır. Üstəlik biologiya, kimya və riyaziyyat elmləri haqqında da dərin biliyə sahibdir. Yarpaqlardan budağın ucuna çatana qədər hüceyrənin çiçəyə çervilməsinə səbəb olan heç bir reaksiya baş vermir və neytral vəziyyətini qoruyub saxlayır. Lakin lazımi yerə çatdıqda dərhal molekulyar reaksiya baş verir. Sanki harada olduğunu bilmək üçün şüura və yerini müəyyən edən texnoloji vasitələrə sahibdir. Bütün bu siqnallar zülalın aid olduğu hüceyrələrə sanki “çiçəyə çevril” əmrini verir. Bu əmri qəbul edən hüceyrələr tam lazımi yerdə, yəni budağın ucunda çiçəyə çevrilməyə başlayır.\nTədqiqatçılar Arabidopsis üzərində apardıqları araşdırmalar nəticəsində çiçəkləməyə start verən zülala aid aşağıdakı məlumatları əldə etdilər:\nƏvvəlcə ilin müəyyən dövründə çiçək açan bitkilərin yarpaqlarında zülal istehsal edilir.\nBu, çiçəkləməni başladan xüsusi zülaldır.\nYarpaqlarda istehsal olunur.\nHasil edildikdən sonra isə budağın ucuna doğru səhayətə başlayır.\nLakin bu səyahət ərzində zülalın aid olduğu hüceyrələrdə heç bir dəyişiklik baş vermir.\nYəni hüceyrələr yarpağa, ya da çiçəyə çevrilmə xüsusiyyətini daşısa da, heç bir dəyişikliyə məruz qalmır.\nLakin budağın uc nöqtəsinə çatdıqda hüceyrənin çiçəyə çevrilməsinə səbəb olan bəzi molekulyar reaksiyalar baş verir və yol boyunca hüceyrəyə göndərilən siqnallar bitkiyə aid olan çiçəyin yaranmasını təmin edir.\nİndi isə bu qədər böyük məsuliyyəti öz üzərinə götürənin yalnızca bir zülal olduğunu yenidən düşünək. Hansı ki, adi gözlə görmədiyimiz, yalnız elektron mikroskop altında araşdıra bildiyimiz hüceyrənin daxilində yerləşir. Lakin bu zülal gözü və yol haqqında məlumatı olmadan, çiçəyin, bitkinin, yarpağın nə olduğunu bilmədən, hətta özünün varlığından da xəbəri olmadan bütün bu qarmaqarışıq vəzifələri yerinə yetirir. Bu zülalın nə şüuru, nə də bunları planlayıb hazırlamaq üçün ağlı var. O yalnızca Allahın əmri ilə hərəkət edir, Onun təyin etdiyi və öyrətdiyi yolu izləyir. Bu yoldan başqa yola girmir. Fidanın ucunda çiçəyin açılmasını, budaqda özünəməxsus qoxusu ilə sallanmasını, bütün budaqlardakı çiçəklərin eyni qoxu, rəng və forma ilə bəzənməsini təmin edən Allahdır. Allah ən gözəl şəkildə yaradandır. Allahın səbəblərə ehtiyacı yoxdur. O bütün bu səbəblərdən münəzzəhdir. Elm adamları isə yalnız 21-ci əsrin müasir texnologiyası sayəsində bir çox yenilikləri aşkar edə bilmişlər. Bütün bu elmi tədqiqatlar da Allahın sonsuz ağlını, yaratma gücünü göstərir və elmlə dinin bir-birinin ayrılmaz parçası olduğunu sübut edir.\n5 aprel 2017 19:59 / Bitkilər aləmi 221\nAllah bitki toxumlarını ...\nDünyadakı eyni növ çi?...\nBitkilərdəki fərqli rə...\nBitkilərin nə üçün ya...\nBitkilərdəki müdafiə s...\nAğaclar bizə nəyi düş...\n2015-10-29 01:44 1490\n2015-12-06 19:11 1085


Məktəbdə bizə riyaziyyatı başa salarkən əvvəl sıfırdan sonrakı müsbət tərəfi göstərirlər. O vaxt say 1-dən başlayırdı, (sıfırın olması faktını da bir qədər gizləyərdilər), bütün əməliyyatların cavabı müsbət olurdu və sıfırdan sağa doğru irəliləyirdi. Bir qədər sonra bizə sıfırdan sola getməyi anlatdılar. Onda bildik ki, mənfi və müsbəti toplayanda bəzən mənfi nəticə də almaq olarmış. Yəni ki, böyük müsbət nəticələr almaq üçün toplananların hər ikisinin müsbət olması vacibdi, yoxsa itirəcəyik. Bütün bunlar nə qədər maraqlı olsa da, proseslər müstəvi üzərində gedirdi və həyatı heç cür əks etdirmirdi. Amma biz özümüz də bilmədən həyatımızı sıfırdan sağa və sola gedirmiş kimi quraşdırdıq: sevir, ya da sevmir, bəyənir, ya bəyənmir, gözəldir, yaxud çirkindir, ağıllıdır, yaxud axmaqdır, ağdır, ya da qaradır. Bu cür yaşamaq həyatı son dərəcə məhdudlaşdırır. Çünki sağa və sola hərəkət etməkdən savayı irəli və geriyə, yuxarı və aşağı da, üstəlik "kefin istəyən tərəfə" anlayışları da var. Necə ki, ağ və qara arasındakı fəzada bütün rənglər topalaşıb. Onların kefi istəyəndə göy qurşağı yaranır”¦\n”¦ Bizim küçəmizdən keçən cəmi bir marşrutun naməlum dayanacağında hər səhər tezdən bir kişi dayanır. O, tezdən evdən çıxanda sevinir, çünki o vaxtlar avtobusda bashabas olmur. O, imkan olarsa pəncərənin qarşısında oturub yola baxmağı da sevir. Səhər yeməyinə qızardılmış kolbasa olanda o, yaman sevinir, çünki möhkəm yeyəndə tez acımır və mədəsinin qurultusu ona işləməyə mane olmur. O, təbii kofeni dəmləyib balaca fincana süzməyi, sonra bu fincanı iki ovcu arasında tutub qızınmağı və kofenin qoxusunu içinə xüsusi ləzzətlə çəkməyi də yaman sevir. Kofeni gecələr içməyi amma sevmir, çünki təzyiqi qalxır və ona gecələr mütaliə etməyə imkan vermir. Üstəlik bu halını görəndə arvadı yaman deyinir. Arvadının belə donquldanmağını isə o, heç sevmir. İndi, illər keçmiş o, arvadını nəyə görə bəyəndiyini artıq xatırlaya bilmir. Deyinməyi bir yana, qaşlarını çatıb hikkə ilə gözlərini süzdürəndə lap özündən çıxır. Belə eləyəndə arvadı metroda keçidə nəzarət edən qadının gəlib gedənə göz süzdürməsini xatırladır. Bu jesti isə o, hər şeydən artıq sevmir, bəyənmir və heç görmək də istəmir”¦\n”¦ Metro nəzarətçisi hər səhər işə gəlməzdən əvvəl gözünün qıraqlarına quş çəkməyi unutmur. Çünki qara qələmi bir qədər qalın çəkəndə diqqəti gözünün qıraqlarındakı xırda qırışlardan yayındırır. O, eyni həvəslə şəkərburaya naxış vurmağı da çox sevir. Onun naxışları xüsusi təriflənəndə az qalır bayılsın. Amma yeməyə gələndə vanilli vafliləri seçir. Bu vaflilərin dadı ona həyatda itirdiklərini unutmağa imkan verir. Qarşısındakı büllur stakan eyvandan düşən günəş şüalarından bərq vuranda ürəyi dağa dönür. Çünki düz 10 dəqiqə onu pasta ilə sürtüb parıldadıb. Hələ yataq dəstini yuyub sərəndə qonşuların həyətdə olmasını necə də gözləyir”¦ Camaşırları hamınınkından ağ olanda həyatından çox razı olur. Ona görə də hər dəfə metroda dırnaqlarının altında çirk görünən bir kəsin kartı aparata uzatdığını görəndə lap itə dönür. Metroda məşq elədiyi iti baxışları o, hər dəfə onu çəkidə aldatmağa cəhd edən mağaza işçisinə tuşlayır. Axı onu aldadanı da sevmir. Hər gün smenindən asılı olmayaraq işdən çıxanda tində oturan şikəst kişiyə xırda pul verir. Çünki dünyanın ədalətsiz olduğuna qəti inanmaq istəmir”¦\n”¦ Dilənçi kişi hər gün eyni plitənin üstündə oturmağı vacib sayır, çünki uğur gətirir. O, xırda pulları cibinə yığıb barmaqları arasında cingildətməyi sevir. Bir də barmaqlarını oynaqdan xırçıldatmağı. Kimin pul verib kimin verməyəcəyini qabaqcadan bildiyindən çox rahatdı. Gözlədiyi bircə şey var, o da ağca xanımın bu dəfə ona yaxın yerdən keçməyidir. Yay-qış ayaqlarından əskik olmayan hündürdabanların tıqqıltısını hələ keçidə düşməmişdən eşidib qulaqlarını şəkləyir. Amma qadınların şalvar geyməyini xoşlamır. Hamıya aşağıdan yuxarı baxanda kimin kişi, kimin qadın olduğunu bilmək olmur. O isə insanların gözünün içinə baxmağı sevmir. Hə, bir də uşaqların onu cırnatmağına dözə bilmir artıq”¦\n”¦ Balaca oğlanlar nələri sevərmiş, ay Allah. Propelləri olan helikopterlərdən tutmuş zirehli maşınlara qədər, arkanoid oyunlardan tutmuş qan su yerinə axan davalı kompüter oyunlarına, sevgi macəralarından tutmuş vampir filmlərinə kimi hər şeyi. Üstəlik şokoladlı dondurmaları, parta yoldaşına badalaq vurmağı, gözəl qızın hörüklərini dartmağı, nazik yazan qələmləri, tərslik edib höcətləşməyi, lazım gəlsə yekəbaşın biri yekəbaşı kötəkləməyi, bufetdə 20 qəpiyə satılan keksləri, təriflənməyi, əlləri cibində gəzməyi və ən çoxu gələcəyə planlar cızmağı. O, bütün bunları sevir, bəyənir, arzulayır və gözləyir. O, böyüyəndə mütləq qonşunun tank boyda maşınından alacaq. Amma onun arvadına olan münasibətini heç anlaya bilmir. Hər gün qonşulara görk olsun deyə daim hündürdaban geyən arvadını maşınına mindirib siqnallayaraq həyətdən çıxarırsa da iki tin aparıb metroda düşürdür. O, bunu maşının ardınca qaçanda görmüşdü. Qonşunun arvadına olan münasibəti atasının anasına olan münasibətindən daha pis görünürdü. O, belə yaşamaq istəmir. İstəmir ki, atası kimi hər səhər ehmallıca mətbəxə keçib kofe dəmləsin və onu tənhalıqda içsin. İstəmir ki, arvadı hər dəfə acıqlı-acıqlı ona göz süzdürsün. Yox, o tamam fərqli yaşayacaq, sevəcək, arzulayacaq, niyyət düyünləyəcək, bəlkə də arada itirəcək, amma ümidini itirməyəcək. Eləcə də həyatın rənglərini də”¦\nP.S. Əslən azərbaycanlı olan dünyaca məşhur alim Lütfi Zadənin qeyri səlist məntiqinə əsasən ağ və qara, sıfır və bir arasında minlərlə çalar var. Yaşam tərzinə çevirdiyimiz "Aristotel məntiqi"nə əsasən isə bir müddəa ya yalandı, ya da doğru. Yalan, yaxud doğruluq dərəcələri yoxdur. Dünya 1980-ci ildən bəri "Lütfi Zadə məntiqi"nə keçərək elmdə böyük sıcrayış eləmiş. Kefin istəsə sən də dəyiş”¦


QHT-lərin siyasi məhbus hesab etdikləri 3 nəfər əfv olunub\n2022, 04 İyul, Bazar ertəsi, Bakı vaxtı 01:17\nHüquq müdafiəçilərinə görə, son əfv fərmanı da Azərbaycanda siyasi məhbus problemini həll etməyib Prezident İlham Əliyevin yanvarın 19-da imzaladığı əfv fərmanı cümə günü icra olunub. Həmin fərmana əsasən, 95 nəfər azadlığa buraxılıb. Ombudsman Elmira Süleymanova üç cəzaçəkmə müəssisəsinə gedərək dustaqların azad olunması mərasimində iştirak edib.\nAncaq yerli hüquq müdafiəçiləri bu fikirdədir ki, son əfv fərmanı da Azərbaycanda siyasi məhbus problemini həll etməyib. Əfv olunanlar arasında onların siyasi məhbus kimi tanıdığı 3 nəfərin adı var – 2004-cü ildə Dəvəçi rayonunda bələdiyyə seçkilərinin yekunlarına dair protokolu imzalamaqdan imtina etdiyi üçün 2 il azadlıqdan məhrum edilmiş Şəmsəddin Camiyev, 2004-cü ilin dekabrında məhkum olunmuş, "Qarabağ partizanları" adlandırılan Rüstəm Əsgərov və Vüqar Qasımov.\nHüquq müdafiəçiləri prezident İlham Əliyevin ötən il iyunun 20-də əfv etdiyi 100 nəfərdən 30-nun siyasi məhbus olduğunu bildirirdilər.\nÖtən il iyununda Azərbaycan hökuməti ilə bir sıra hüquq müdafiə təşkilatları arasında siyasi məhbuslarla bağlı memorandum imzalanıb. Siyasi məhbus məsələsinin beynəlxalq təşkilatlarda deyil, ölkə daxilində həll edilməsinə dair razılıq əldə olunub.\nAncaq həmin ilin avqustundan bəri bu memorandumu imzalayan qrupun iclası keçirilməyib.\nHüquq müdafiəçisi Murad Sadəddinov son əfv fərmanında siyasi məhbusların sayının az olmasını da məhz həmin səbəblə əlaqələndirir. Onun dediyinə görə, hazırda 70 nəfərlik siyasi məhbus siyahısında keçmiş OMON-çular, 1994-cü ildə dövlət çevrilişinə cəhd ittihamıyla məhkum olunmuş şəxslər var.\nƏfv Komissiyasının üzvü Elmira Axundova isə Azərbaycandakı siyasi məhbusların hamısının demək olar ki, azadlıqda olduğunu bildirir.\nAzərbaycan hüquq müdafiəçilərindən ibarət qrup gələn həftə Avropa Şurası Parlament Assambleyasının [AŞPA] qış sessiyasında iştirak edəcək. Sessiyanın gündəliyində Azərbaycanla bağlı ayrıca məsələ olmasa da, ayrı-ayrı görüşlərdə siyasi məhbus məsələsi qaldırılacaq.


BakuBuild - Cənubi Qafqazda ən böyük kimyəvi zavod\nCənubi Qafqazda ən böyük kimyəvi zavod\nMahir Quliyev, “NB Group” şirkətinin marketinq üzrə direktoru\n– Bizim müəssisə 2004-cü ildən bəri fəaliyyət göstərir və təkcə Azərbaycanda deyil, Cənubi Qafqazda ən böyük kimyəvi zavoddur. Biz on üç il ərzində əhəmiyyətli uğurlar əldə etmiş və ölkənin kimya sənayesində layiqli yer tutmuşuq.\nBiz bu gün stendimizdə təqdim edilən tikinti və sənaye boyaları, quru qarışıqlar, yuyucu və təmizləyici vasitələr, boyalar və xammallar üçün müxtəlif qablar istehsal edirik. İstehsalın geniş spektri istehlakçı sayını durmadan artırır. Məhsullarımız müasir avadanlıqla təchiz olunmuş laboratoriyada bütün beynəlxalq standartlara uyğun şəkildə sınaqdan keçirilir.\nBiz artıq on ildir ki, “WorldBuild Baku” sərgisində iştirak edirik. Bu, bizə yeni əlaqələr qurmağa və uzun illər əməkdaşlıq etdiyimiz tərəfdaşları tapmağa kömək edir. Bu gün biz məhsullarımızı Rusiya, Gürcüstan və Küveytə ixrac edirik. Şirkət tez-tez böyük layihələr üzrə tenderlərdə iştirak edir və bu tender müsabiqələrində qalib gəlir. Buna misal olaraq tikintisində zavodumuzun məhsullarından istifadə edilmiş İslam oyunları üçün əsaslı tikinti işləri, “Kristal Zal” və “SOCAR” (ARDNŞ) şirkətinin bəzi layihələrini qeyd etmək olar.


Azərbaycanlı alimin ixtirası dəm qazı faciəsinə son qoyacaq – VİDEO\nOxunub: 8864 | Dərc olunub: 19 Dekabr, 2017\nAzərbaycanlı alim dəm qazından qorunmaq üçün yeni qurğu ixtira edib.\nMedicina.az-ın Xəzər TV-yə istinadən məlumatına əsasən, Azərbaycan Dövlət Aqrar Universitetinin Texniki mexanika və qrafika kafedrasının müdiri, texnika üzrə fəlsəfə doktoru Şahlar Babayevin ixtira etdiyi sadə quruluşlu qurğunun fəaliyyəti üçün heç bir enerji sərf olunmur. Çünki qurğu yalnız küləyin, yaxud evdə yaranmış dəm qazının təsiri ilə işləyir.\nAlimin sözlərinə görə, zəhərlənmənin əsas səbəblərindən biri də bacalara daxil olan və oradan dəm qazının hərəkətinə mane olan küləkdir. Bu qurğu isə külək nəticəsində işə düşür. Hündürmərtəbəli binaların damındakı bacalara, yaxud tüstü borularına quraşdırılan yeni qurğu atmosferin üst qatındakı külək nəticəsində işə düşür.\nQurğu üçün Standartlaşdırma, Metrologiya və Patent İdarəsi tərəfindən iki patent alınıb. Hazırda qurğunun daha da təkmilləşdirilməsi işlər davam etdirilir.\nQuruluşu çox sadə olduğu üçün bu qurğunu çilingər emalatxanalarında da düzəltmək mümkündür. Şahlar Babayevin əsas istəyi həmin qurğunun sənayedə kütləvi istehsalına nail olmaqdır.


Rusiya Gürcüstanda media şəbəkəsi qurub - Şok hesabat » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə Rusiya Gürcüstanda media şəbəkəsi qurub - Şok hesabat\nTarix: 10.07.2019 15:10 Oxunma sayı: 51 Bölmə: DÜNYA,\nBu iddia ilə Media İnkişaf Fondu (MDF) Gürcüstanla bağlı apardığı tədqiqatdan sonra çıxış edib. Məlumata görə, keçən illərlə müqayisədə antiqərb ritorikası həddən artıq artıb, yalan informasiyalardan təbliğat məqsədilə istifadə halları genişlənib.\nMDF Gürcüstanda antiqərb təbliğatına daha çox Obyektiv TV, "Geworld.ge”, "Asaval-Dasavali”, "Aliya” qəzetlərində, "Sakinform” saytında yer verildiyini bildirib. Maraqlı məqam odur ki, siyahıda yer alan ilk qəzetin naşiri Rusiya Prezidenti Vladimir Putin tərəfindən mükafatlandırılıb. Obyektiv TV-yə gəlincə isə bunun rusiyayönlü Vətənpərvərlər Alyansı Partiyasına aid olduğu iddia olunub.


MATC.AZ: "Real" "Napoli"nin futbolçusunu istəyir\n06 Aprel 2020, 14:38\n“Real” “Napoli”nin futbolçusu Fabian Ruisi heyətinə qatmaq niyyətindədir. Matc.az xəbər verir ki, “kral klubu” oyunçu üçün qarşı tərəfə Lukas Vaskesi təklif edəcək.\nMəlumata görə, Madrid klubu Fabianı transfer etmək üçün oyunçuları dəyişdirməyi düşünür. Ancaq “Napoli” rəhbərliyi buna razı deyil. İtaliya klubu qarşı tərəfdən əlavə 10 milyon avro tələb edir. 24 yaşlı futbolçu ötən il “Betis”dən 30 milyona transfer olunmuşdu.\nRuis bu mövsüm komandası ilə 32 oyun keçirib və 5 qol vurub.


Ana səhifə » KİVDF » Bölgələrdə meyvə-tərəvəz istehsalında məhsuldarlıq yüksəlib\nÖlkəmizdə həyata keçirilən uğurlu iqtisadi siyasət digər sahələrdə olduğu kimi, kənd təsərrüfatında da əsaslı inkişafa səbəb olub. 2004-cü ildən başlayaraq uğurla həyata keçirilən regionların sosial-iqtisadi inkişafına dair Dövlət proqramları bu gün ölkəmizdə aqrar sahənin inkişafının yeni mərhələyə qədəm qoymasını şərtləndirib. Kənd təsərrüfatının dinamik inkişafını təmin etmək üçün bölgələrimizdə əsaslı tədbirlər görülür, yeni əkin sahələri salınır. Bunun nəticəsidir ki, artıq ölkəmizin bir sıra rayonlarında məhsuldarlıq yüksək səviyyədədir.\nQeyd olunduğu kimi, kənd təsərrüfatının ayrı-ayrı sahələrində əldə olunan uğurlu nəticələr bu gün həm ərzaq təhlükəsizliyimizin təminində, həm də ekoloji təmiz məhsulların yetişdirilməsində əsaslı rol oynamaqdadır. Ölkəmizdə kənd təsərrüfatının ayrı-ayrı sahələrinin inkişafı üçün fermerlərə göstərilən dəstək də öz sözünü deyir. Belə ki, indiyədək ölkəmizdə əkilən bir sıra məhsullar üçün fermerlərə subsidiyalar verilir, təsərrüfatlar yanacaqla təmin olunurlar.\nYeri gəlmişkən, ölkəmizdə aparılan iqtisadi siyasət bütün sahələrdə inkişafa yol açmaqla yanaşı, qeyri-neft sektorunda da mühüm nəticələrin əldə olunmasına səbəb olub. Belə ki, bu ilin ilk altı ayında ölkəmizdə ümumi daxili məhsul 1,3 faiz artıb. Bundan başqa, qeyri-neft sektorumuzda 2 faiz artım nəzərə çarpıb. Sənaye istehsalı 1 faiz, qeyri-neft sənayemiz 8,8 faiz artıb.\nRegionlarda müvafiq Dövlət proqramlarının uğurlu icrası, kənd təsərrüfatı ilə məşğul olan fermerlərə yaradılan şərait, istifadə edilməyən torpaqların əkin sahələrinə çevrilməsi və fermerlərə verilməsi bu sahədə yüksək nailiyyətlərə yol açıb. Nazirlər Kabinetinin 2018-ci ilin birinci yarısının sosial-iqtisadi inkişafının yekunlarına və qarşıda duran vəzifələrə həsr olunan iclasında nitq söyləyən ölkə Prezidenti İlham Əliyev də bildirib ki, bu ilin birinci yarısında kənd təsərrüfatı 7,6 faiz artıb: “Xüsusilə bitkiçiliyi qeyd etmək istərdim. Bitkiçilik 14 faizdən çox artmışdır. 67 min yeni iş yeri yaradılmışdır. Onlardan 58 mini daimi iş yeridir. Ölkə iqtisadiyyatına 6 milyard dollar sərmayə qoyulmuşdur. İnflyasiya cəmi 3 faizdir. Əhalinin pul gəlirləri 9,3 faiz artmışdır. İnflyasiyanın aşağı səviyyədə olması onu göstərir ki, ölkəmizdə makroiqtisadi sabitlik tam təmin edilir”.\nBundan başqa, kənd təsərrüfatı sahəsində inkişafın davamlılığını təmin etmək günümüzün əsas çağırışlarından birinə çevrilib. Şübhə yoxdur ki, bu gün ölkəmizdə kənd təsərrüfatında yeni innovasiyaların tətbiqi, eləcə də sahibkarlığa göstərilən diqqət və qayğı qarşıdakı illərdə aqrar sektorda məhsuldarlığın artmasına müsbət təsir göstərəcək. Nazirlər Kabinetinin 2018-ci ilin birinci yarısının sosial-iqtisadi inkişafının yekunlarına və qarşıda duran vəzifələrə həsr olunan iclasındakı nitqində ölkə Prezidenti İlham Əliyev də bildirib ki, kənd təsərrüfatı ilə bağlı qarşıda duran əsas vəzifələr bu sahədə ən müasir standartları tətbiq etməkdir. Son illərdə kənd təsərrüfatının inkişafına böyük diqqət göstərilib: “Demək olar ki, biz texnika parkımızı tamamilə yeniləmişik. Kənd təsərrüfatı texnikasının alınması bundan sonra da davam etdiriləcək, ancaq onun əsas hissəsi həll olunub. Özü də qeyd etməliyəm ki, dünyanın aparıcı şirkətlərinin texnikası bu gün bizim tarlalarımızda fəaliyyət göstərir və fermerlər də bu texnikadan çox razıdırlar. Bu məqsədlə böyük vəsait nəzərdə tutulur. Burada qeyd olundu, təkcə bu il 160 milyon manat dəyərində 5 mindən çox texnika alınacaq. Keçən il 10 min texnika alınmışdır. Ancaq bu sahədə bundan sonra şəffaflıq tam təmin edilməlidir. Kənd Təsərrüfatı Nazirliyi qarşısında bu vəzifə qoyulub. Bizim texnika parkımız tam təftiş edilməlidir. Yeni alınacaq texnika ilə bağlı çox dəqiq təkliflər verilməlidir. O texnika bizim kənd təsərrüfatının ümumi inkişaf dinamikasına uyğun olmalıdır və prioritetləri də özündə əks etdirməlidir”.\nVurğulayaq ki, kənd təsərrüfatında qeydə alınan bu inkişaf ayrı-ayrı rayonlarımızın göstəricilərində də öz əksini tapmaqdadır. Bu gün fermerlərimiz aqrar sahənin ayrı-ayrı istiqamətləri üzrə mühüm nailiyyətlər əldə edirlər. Məsələn, Şamaxı rayonundakı kəndli fermer təsərrüfatının rəhbəri Qurbanəli Balaşov üzüm tinglərinin istehsalı ilə məşğul olur. O, təcrübəsinə əsaslanaraq deyir ki, tingçilikdə elmi texnologiyalara əməl edib, öz kökü üstündə becərilən üzümlərə daha çox üstünlük vermək lazımdır. KİV-ə açıqlamasında fermer bildirib ki, bu gün calaqla becərilən tinglərin ömrü az olur: “Öz kökü üstündə boy atan tinglərdən salınmış üzüm bağları 80-100 il məhsul verə bilir. Mənim 9 hektar sahədə bu üsulla saldığım üzüm bağının hər hektarından 40 ton məhsul toplayıram. Hazırda yarım hektar ərazini ting yetişdirmək məqsədilə istifadə edirəm. Burada “Viktoriya”, “Ağ kişmiş”, “Qara kişmiş”, “Moldova”, “Prima”, “Mədrəsə” və “Təbrizi” üzüm tinglərini çoxaldıram. Hər bir ting elə bil körpə uşaqdır. Onu vaxtında yedizdirməli, gübrəsini, suyunu verib xəstəlik və zərərvericilərdən qorumalısan”.\nQurbanəli Balaşovun sözlərinə görə, yaxşı becərilən və bütün aqrotexniki qaydalara əməl edilən üzüm təsərrüfatlarında ciddi xəstəliklər ola bilməz. “Yaxşı məhsul götürmək üçün üzümə qaydasında qulluq etmək lazımdır. Bu zaman üzümün xəstəliklərə yoluxması ehtimalı azalır. Üzümçülük çox sərfəli sahədir, üzüm bağı salmaq istəyənlərə tövsiyə edərdim ki, tingləri sertifikatı olan təsərrüfatlardan alsınlar. Bu, daha məqsədəuyğun olardı”, - deyə o vurğulayıb.\nKənd təsərrüfatının inkişafı istiqamətində Göyçay rayonunda davamlı işlər görülür. Belə ki, rayonda “Nar və xurma məhsullarının inkişafına dəstək verəcək layihə təkliflərinin dəstəklənməsi” üzrə seminar keçirilib. Rayon kənd təsərrüfatı idarəsində təşkil olunan seminar Azərbaycan Respublikası İqtisadiyyat Nazirliyi və Avropa İttifaqı tərəfindən birgə reallaşdırılan “Azərbaycan Respublikasında kənd yerləri və regional inkişafa dəstək proqramı”nın icrasına texniki yardım layihəsi çərçivəsində keçirilib. 6 nəfər narçılıq və 6 nəfər xurmaçılıqla məşğul olan fermerin və bir nəfər “Az-Nar” emal müəssisəsi mütəxəssisinin iştirak etdiyi seminarda rayon kənd təsərrüfatı idarəsinin rəisi Elçin İsmayılov, idarənin (mərkəzin) bitkiçilik sektorunun baş məsləhətçisi Famil Nəbiyev çıxış edərək bölgədə nar və xurma bağlarında mövcud vəziyyət, hər iki sahə üzrə istehsalın artırılması, bu sahədə fermerlərə dəstək imkanları barədə danışıblar. Qeyd olunub ki, rayonda mövcud olan 6035 hektar meyvə bağlarının 3746 hektarı nar sahələridir. Nar bağlarının 3189 hektarı bar verəndir. Ötən il 39 min 862,6 ton nar istehsal edilib. Habelə, 985 hektarı bar verən olmaqla, 1430 hektar xurma bağları mövcuddur. Keçən il bağlardan 15 min 298,8 ton xurma yığılıb. Hər hektara düşən məhsuldarlıq nar bağlarında 125 sentner, xurma bağlarında isə 155,2 sentner təşkil edib.\nÇıxışlarda, eləcə də müzakirələrdə bölgədə nar və xurma bağlarının genişləndirilməsi, məhsulların keyfiyyətinin yaxşılaşdırılması, məhsuldarlığın artırılması imkanları barədə də ətraflı danışılıb. Fermerlər tərəfindən xurma və nar bağlarının innovativ üsulla əkilməsi və becərilməsi, məhsulun saxlanması, ixrac potensialının artırılması məsələləri geniş müzakirə olunub.\nOnu da qeyd edək ki, göyçaylı fermerlər nar bağlarında yüksəkkeyfiyyətli məhsul yetişdirirlər. Rayonun Aşağı Qaraməryəm kəndində nar təsərrüfatına rəhbərlik edən fermer Nizami Hüseynov bildirib ki, təsərrüfata 10 ildir rəhbərlik edir. Hazırda nar bağlarında yüksəkkeyfiyyətli məhsul olduğunu bildirən fermer deyib: “Yaxın aylarda sahələrdən nar yığmağa bağlayacağıq. Sahəmizdə əsasən 3 sort nar yetişdirilir. Bunlar ən məhsuldar sortlardan sayılan “Gülövşə”, “Çəhrayı Gülövşə” və “Vələs” narlarıdır. Bu sortlar təkcə Göyçay rayonunda deyil, ümumilikdə, Azərbaycanda meyvələrin şahı sayılır”.\nNizami Hüseynov 40 hektar sahədə nar yetişdirdiyini deyib. “Sahəmizi damcılı suvarma yolu ilə suvarırıq. Məhsullarımız arasında ən çox tələbat olan “Gülövşə” narıdır. “Gülövşə” meyvələrin tacıdır, baş hissəsi də əsl tac formasındadır. Bu, bizim dədə-baba sortumuzdur, xalqımız bu əmanəti bizə ərməğan edib və qoruyub saxlayıb. Şirəli, vitaminli olduğu üçün çox dadlıdır. Nar dənələrinin qırmızı olması onun daha çox vitaminli olmasına dəlalət edir. El arasında nahaq yerə demirlər ki, nar min bir dərdin dərmanıdır”, - deyə göyçaylı fermer əlavə edib.\nZaqatala rayonunda isə avqustun ilk ongünlüyündən etibarən tezyetişən fındıq sortlarının yığımına başlanılıb. Hazırda Fındıqlı və digər ətraf kəndlərdə tezyetişən fındıq sortları yığılır. Fındığın kütləvi yığımına isə avqustun sonu - sentyabrın əvvəllərində başlanılacaq. Qeyd edilməlidir ki, Zaqatala rayonunda kənd təsərrüfatının ənənəvi və ixrac potensialı yüksək olan sahələrindən biri də məhz fındıqçılıqdır. Fındıq istehsalı rayonun kənd əhalisinin əsas qazanc mənbələrindən biri hesab olunur. Ötən il rayonda 13 min 422 ton fındıq istehsal edilib. Fındıq istehsalı əvvəlki illə müqayisədə 4,5 min ton artıb. Builki mövsümdə isə rayonda fındıq istehsalının 14 min tona yaxın olacağı proqnozlaşdırılır.\nBu il Balakənin fındıq bağlarında da məhsuldarlıq yüksəkdir. Artıq Balakən rayonunun fındıq bağlarında builki mövsümün ilk məhsulunun yığımına başlanılıb. Cari ildə bağlardan 6 min tona yaxın fındıq tədarük olunması gözlənilir. Qeyd edək ki, Azərbaycan Prezidentinin kənd təsərrüfatının ixrac potensialı yüksək sahələrindən olan fındıqçılığın inkişaf etdirilməsi ilə bağlı verdiyi tapşırıq və göstərişlərin icrasını təmin etmək məqsədilə Balakən rayonunda da yeni fındıq bağlarının salınması istiqamətində işlər davam etdirilir. Belə ki, son üç ildə rayonda 3 min 968 hektar sahədə yeni fındıq bağları salınaraq mövcud bağların ümumi sahəsi 9 min 634 hektara çatdırılıb. Ötən il Balakənin fındıq bağlarından 5 min 385,7 ton məhsul tədarük olunub. Rayon əhalisi fındıq satışından 14,5 milyon manat gəlir əldə edib. Qeyd edək ki, hazırda Balakən bazarında fındığın bir kiloqramının satış qiyməti 2 manat 30 qəpikdən başlayır.\nXaçmazlı təsərrüfatçılar da fındıq bağlarından məhsul yığımına başlayıblar. Avqustun ilk günlərindən başlayan fındıq yığımı sentyabr ayınadək davam edir. Təsərrüfatçılar bildirirlər ki, fındıq bağlarında məhsuldarlıq ötən illə müqayisədə daha çoxdur. Məhsulun bol olması bağ sahiblərinin daha çox gəlir əldə edəcəyini deməyə əsas verir. Rayonun Çarxı kəndindən olan fermer Yusif Məmmədovun sözlərinə görə, son illər fındıqçılığa maraq xeyli artıb. Təsərrüfatçılar əvvəllər yalnız şaftalı, alma, gavalı bağları salırdısa, indi fındıq bağlarına daha çox üstünlük verirlər. Fındığın yetişdirilməsi digər meyvələrlə müqayisədə az zəhmət tələb edir. Məsələn, şaftalıya, almaya mövsüm ərzində 10 dəfədən çox dərman vurulursa, fındıq bağlarında buna ehtiyac yoxdur. Qeyd edək ki, fermerlər hər fındıq ağacından 7-8 kiloqram məhsul yığılacağına əmindirlər. Hazırda bağlarda məhsul yığımı ilə yanaşı, fındığın qabıqdan təmizlənməsi və qurudulması prosesi də həyata keçirilir. Əksər təsərrüfatçılar məhsulu daha münasib qiymətə satmaq üçün anbarlarda saxlayırlar. Məhsul əsasən payız-qış aylarında yerli bazarlarda satılır. Bununla yanaşı, rayonda 10-a yaxın fındıq qəbulu məntəqəsi mövcuddur və məhsulu fermerlərdən sərfəli qiymətə alırlar. Təsərrüfatçı Yusif Məmmədov bildirir ki, 0,5 hektar fındıq bağında 100-ə yaxın fındıq ağacı becərmək olar. Bu isə indiki qiymətlərlə il ərzində 4-5 min manatdan çox gəlir deməkdir. Əlbəttə, məhsuldarlığın artmasında təbii amillərlə yanaşı, bağlara düzgün aqrotexniki qulluq göstərilməsinin də böyük rolu var.\nVurğulanmalıdır ki, fındıq istehsalı şimal bölgəsinin rayonlarının iqtisadiyyatında mühüm rol oynayır. Xaçmaz rayonunda 8 min 218 hektar fındıq bağı var ki, bunun da 3 min 921 hektarından məhsul yığılır. 2017-ci ildə bu bağlardan 5 min 800 tondan çox fındıq toplanılıb. Xaçmaz rayonu respublikada fındıq bağlarının artırılması nəzərdə tutulan 12 rayondan biridir. Ölkə üzrə 40 min hektar yeni fındıq bağlarının salınması nəzərdə tutulur ki, bunun da 5 min 16 hektarı Xaçmaz rayonunun payına düşür.\nXaçmaz rayonunda digər meyvələrin də yetişdirilməsi diqqət mərkəzində saxlanılır. Belə ki, bu mövsüm Xaçmazın şaftalı bağlarında məhsuldarlıq yüksəkdir. Təsərrüfatçılar iyul ayının ilk günlərindən şaftalı bağlarından məhsul yığımına başlayıblar. Əvvəlcə bağlardan şaftalının “Zalatoy”, “Fədai” və “Nektarin” kimi tezyetişən sortları yığılıb. Hazırda isə şaftalı bağlarında məhsul yığımının ən qızğın çağıdır. Meyvənin indiki qiyməti də təsərrüfatçıları qane edir. Onlar şaftalının bir kiloqramını 50-80 qəpiyə satırlar. Xaçmaz rayonunda şaftalı bağları ən çox Nərəcan kəndi ərazisindədir. Burada 850 hektara yaxın meyvə bağında şaftalının 50-dən çox növü becərilir.\nHəmin kənddən olan təsərrüfatçı Bəylər Vəliyev KİV-ə açıqlamasında bildirib ki, hava şəraitinin mülayim keçməsi və zərərvericilərə qarşı görülən tədbirlər məhsuldarlığa müsbət təsir göstərib. “Nərəcanda yetişdirilən şaftalı nəinki Xaçmazda, eləcə də bütün Azərbaycanda tanınır. Demək olar, bütün sort şaftalı ağacları bu il bol məhsul gətirib. Yerli və paytaxt bazarlarında da satılan şaftalının böyük hissəsini qonşu Rusiya Federasiyasının müxtəlif şəhərlərindəki satış mərkəzlərinə göndəririk. Rusiya bazarlarına aparılan meyvə bir müddət rayon ərazisindəki soyuducu anbarlarda saxlanıldıqdan sonra iritutumlu yük avtomobillərinə yüklənərək qonşu ölkəyə yola salınır. Müştəri sarıdan korluq çəkmirik”, - deyə təsərrüfatçı əlavə edib.\nNərəcandan olan digər bağ sahibi Ramiz İskəndərov da kəndlərindəki bağ sahiblərinin 90 faizinin şaftalı yetişdirdiyini deyib. “Mövsümün ən qızğın çağıdır. Hər gün məhsul toplayırıq. Məhsul da boldur, müştəri də var. Qiymət ötən illə müqayisədə bir az ucuzdur. Fikrimcə, buna səbəb Rusiyaya məhsulun az göndərilməsidir”, - deyə bağban bildirib.\nVurğulanmalıdır ki, Xaçmazda şaftalı yığımı oktyabr ayınadək davam edəcək. Ümumilikdə, Xaçmaz rayonunda 3 min hektara yaxın şaftalı bağı var ki, bunun da böyük hissəsi barverəndir. Hər il rayon bağlarından 20 min tona yaxın şaftalı toplanır.\nXaçmaz rayonunun Ağtala kənd sakini İslam İsbatov da 20 ildən çoxdur meyvəçilik sahəsində fəaliyyət göstərir. O bildirib ki, hazırda əkib-becərdiyi şaftalı bağlarını 1990-cı ildə icarəyə götürüb və bol məhsul yetişdirib. Fermer vurğulayıb ki, dövlətimizin yaratdığı şərait nəticəsində bu gün meyvəçilik yüksək inkişaf tempi əldə edib. Qeyd edilməlidir ki, İ.İsbatov bildirib ki, onun təsərrüfatının yerləşdiyi Ağtala kəndi Nərəcan inzibati ərazi dairəsinə daxildir. Nərəcan və Ağtala kəndlərindəki bağ sahiblərinin 90 faizi şaftalı yetişdirir. Onun sözlərinə görə, bu kəndlərdə 1000 hektara yaxın meyvə bağında şaftalının 50-dən çox növü becərilir.\nİslam İsbatov hazırda şaftalı bağlarında məhsul yığımının ən qızğın çağı olduğunu deyib. Meyvənin indiki qiyməti təsərrüfatçıları qane edir. “Bağa lazımi aqrotexniki qulluq göstəririk. Suvarma, dərmanlama və bu kimi bütün işləri vaxtlı-vaxtında görürük. Bol məhsul əldə olunması üçün bütün bunlar vacib şərtdir. Bu işlər olmasa, meyvə zəif olar. Bağın budanmasına da diqqət yetirmək lazımdır. Şaftalı özü özünü tozlandırır. Hər il də meyvə gətirir. Təsərrüfatımızda “Fədai”, “Qızıl yubiley”, “Elbert” kimi çox yaxşı şaftalı sortları var. Meyvəmiz də yaxşı satılır. Müştəri sarıdan da problemimiz yoxdur”, - deyə fermer vurğulayıb.\nAğsunun istixana təsərrüfatlarında isə xiyar və pomidor istehsalı sahəsində yüksək məhsuldarlıq qeydə alınıb. Verilən məlumatlara görə, Ağsuda yeni istixanaların istifadəyə verilməsi məhsul istehsalının da artımına imkan yaradıb. Belə ki, cari ilin ötən müddətində istixanalarda 400 tondan çox xiyar və pomidor istehsal olunub. Yığılan məhsulun çoxu xarici bazarlara ixrac edilib. İlin əvvəlindən bəri rayonda 5 hektar sahəsi olan yeni istixana təsərrüfatı yaradılıb. Artıq müasir texnologiyalar əsasında fəaliyyət göstərən istixanaların ərazisi 7,2 hektara çatıb.\nAstara rayonunda isə sahələrdən 19 min tona yaxın tərəvəz məhsulları yığılıb. Vurğulanmalıdır ki, havaların isti keçməsi məhsuldarlığa təsir edib. Rayonda 2233,5 hektar sahədə tərəvəz məhsulları yetişdirilib. İyulun 15-dən rayonda tərəvəz yığımına başlanılıb və avqustun birinci ongünlüyünə kimi 169,5 hektar sahədən 18 min 848 ton məhsul yığılıb. Bunun 820 tonunu kələm, 4232 tonunu xiyar, 4535,6 tonunu pomidor, 1386,8 tonunu sarımsaq, 532,9 tonunu soğan, 2840,8 tonunu digər tərəvəzlər təşkil edir. Sahələrdən həmçinin 8288,9 ton kartof və 3282,8 ton bostan məhsulları yığılıb. Tərəvəzçiliklə məşğul olan fermerlər və torpaq mülkiyyətçiləri yetişdirdikləri məhsulları əsasən yerli bazarlarda və Bakı şəhərində satırlar.\nHavaların isti keçməsi tərəvəzçilikdə məhsuldarlığa da təsir edib. Ötən il hər hektarda məhsuldarlıq 135,1 sentner olmuşdusa, bu il bu rəqəm 111,5 sentner təşkil edir. Qeyd edək ki, bu il Astara rayonunda 30 min tona yaxın tərəvəz məhsullarının istehsalı nəzərdə tutulub.\nKənd təsərrüfatının inkişafının diqqətdə saxlanıldığı Biləsuvar rayonunda da mühüm uğurlar əldə olunub. Verilən məlumatlara əsasən rayonda tərəvəz sahələrindən 7 min tondan çox məhsul yığılıb. Cari təsərrüfat ilində biləsuvarlı fermerlər 21 min 594 hektar sahədə yazlıq bitkilər əkini aparıblar. Bu sahələrin 12 min hektarında pambıq, 208 hektarında kartof, 1253 hektarında tərəvəz, 113 hektarında bostan, 5561 hektarında yem bitkisi (yonca), 280 hektarında paxlalı bitkilər, 686 hektarında çuğundur, 700 hektarında çəltik, 227 hektarında isə günəbaxan bitkisi əkilib.\nİlin birinci yarısında rayonda 208 hektar kartof sahəsindən 2663 ton kartof yığılıb. 1253 hektar tərəvəz sahəsinin 632 hektarından 7 min 49 ton məhsul götürülüb ki, bunun da 1456 tonu pomidor, 1879 tonu xiyar, 389 tonu soğan, 43 tonu badımcan, 5 tonu bibər, 2484 tonu yaşıl noxud, 258 tonu isə digər tərəvəz məhsulları olub. Sahələrdən həmçinin 623 ton paxlalı bitki məhsulları da yığılıb.\nİsmayıllı rayonunda da intensiv və innovativ becərmə texnologiyaları ilə əkilib yetişdirilən kartof sahələrində məhsul yığımına başlanılıb və hər hektardan orta hesabla 400 sentner kartof götürülür. Cari mövsümdə rayonda 885 hektarda kartof yetişdirilib. Sahələrin 200 hektarı “Aqromaster” MMC tərəfindən sənaye üsulu ilə əkilib və bol məhsul əldə olunub. Əkində “Marabella” və “Berlima” sortlarından istifadə olunub ki, bu sortlar da çox məhsuldardır. Hazırda kartof xüsusi aqreqatla çıxarılır, əl ilə yığılıb qablaşdırılır. Məhsul yığımında hər gün 70-80 nəfər işçi qüvvəsi çalışır. Qeyd edək ki, ötən il rayonda 10 min 343 kiloqram kartof istehsal olunmuşdu. Cari mövsümdə daha çox məhsulun əldə ediləcəyi gözlənilir.\nKürdəmirdə də torpaq mülkiyyətçiləri 252 hektar sahədə payızlıq kartof əkiblər. Bu, ötənilki göstəricidən 80 hektar çoxdur. Təkrar kartof əkini rayonun əsasən Kürqırağı ərazilərində, o cümlədən Mehdili, Axtaçı, Qocalı, Ərəbqubalı və digər ərazi vahidlərində aparılıb. Qeyd edək ki, ilboyu yerli və ətraf rayonların bazarlarında kartofa olan tələbat rayonda təsərrüfatın bu sahəsinə marağı getdikcə artırır. Buna görə də bölgədə payızlıq kartof əkini sahələri ildən-ilə genişlənir.


Azərbaycanın gözü "Hayduk"da - Ruslan Qurbanov “7 nömrə” kimi təqdim olundu\n19 Fevral 2015 15:35\nXorvatiyanın "Hayduk" klubu Azərbaycan yığmasının və "Neftçi"nin hücumçusu Ruslan Qurbanovu transfer etməsini rəsmən ictimaiyyətə açıqlayıb.\nPublika.az xəbər verir ki, Split təmsilçisi klub saytı vasitəsilə futbolçumuzu mövsümün sonunadək icarəyə götürdüyünü açıqlayıb.\n23 yaşlı oyunçu ilə yayadək müqavilə imzalanıb. Lakin müqavilədə belə bir bənd də var ki, Xorvatiya klubu onu bəyənsə, yayda iki illik müqavilə ilə onun transfer hüququnu tam ələ keçirə bilər.\nRuslan bu keçidi ilə bağlı yeni klubunun saytına açıqlama da verib: "Hücumda oynayıram. Amma sol cinahda oynamağı daha çox sevirəm. Ümumiyyətlə, məşqçilər məni hücumun istənilən mövqeyində oynada bilər".\nKlub saytı Ruslanın əsas keyfiyyəti kimi onun sürətli oyunçu olmasını göstərib və qeyd ediblər ki, futbolçumuz bir müddət öncə "Hayduk"la yollarını ayıran Jan Evrard Kouassijaya əvəzləyici kimi gətirilib.\nArtıq millimizin forvardı nömrə seçimini də edib. O, "Hayduk"da 7 nömrə ilə çıxış edəcək.\nDağıstanda anadan olan Qurbanov Split və "Hayduk"u yaxşı tanıdığını da vurğulayıb: "Bilirəm ki, "Hayduk" böyük klubdur və azarkeşlər qarşısında böyük məsuliyyət daşıyıram. Özümə inanıram. "Hayduk"un mənə verdiyi bu şansdan yararlanmağa və ümidləri doğrultmağa çalışacağam".


I dərs. Allah aхtarışı. - 14 Июля 2008 - ....::İslam::....\nÇerşenbe, 16.06.2021, 06:22\nГлавная » 2008 » İyul » 14 » I dərs. Allah aхtarışı.\nI Fəsil Allahı Tanımaq Haqqında оn Dərs<?xml:namespace prefix = o ns = "urn:schemas-microsoft-com:office:office" />\nNə üçün dünyanı yaradan haqqında fikirləşir və aхtarış aparırıq?\nBiz insanların hamısının qəlbində (еlmə məhəbbət) və varlıq aləmini tanımaq istəyi vardır\nBütün insanlar bilmək istəyirlər ki, öz kəhkaşanları ilə birgə ucsuz-bucaqsız asiman, öz gözəllikləri ilə gеniş yеr kürəsi, cürbəcür məхluqlar, gözəl quşlar, müхtəlif balıqlar, dənizlər, dağlar, güllər, çiçəklər, göyə ucalmış müхtəlif ağaclar və s. özü-özünə yaranmışdır, yохsa bu rəsmlər mahir bir rəssamın əli ilə hazırlanmışdır?\nBundan əlavə, insanlar ücün hər şеydən əvvəl aşağıdakı üç sual irəli çıхır:\nHaradan gəlmişik? Haradayıq? Hara gеdəcəyik?\nƏgər biz bu üç suala cavab vеrə bilsək, görün, nə qədər хоşbəхt оlarıq? Yəni, biz bu sualların cavabını tapmaqla həyatımızın haradan başlayıb, haraya gеdəcəyini biləcəyik.\nBizim aхtarıcı ruhumuz bizə bеlə dеyir:\nBu sualların cavabını bilmək ücün gərək səbr еdək.(Bir qədər gözləyək).\nBəzən baş vеrən avtоmabil qəzasında görürsən ki, bir nəfər yaralanaraq huşunu itirir. Оnu müalicə еtmək ücün хəstəхanaya aparırlar. Halı bir az özünə gəldikdə ətrafındakılardan sоruşduğu ilk sual bu оlur: «Bura haradır? Nə üçün məni bura gətirmisiniz? Nə vaхt buradan çıхacağam?» Bunlardan məlum оlur ki, insan bu cür sualların qarşısında sakit qala bilməz.\nDеməli, bizi Allahı aхtarıb, оnu tanımağa vadar еdən ilk şеy öz aхtarıcı ruhumuzdur.\nTəsəvvür еdin ki, sizi gözəl bir qоnaqlığa dəvət еdiblər. Məclisdə qоnaqlar üçün hər еy hazırlanmışdır. Siz bu qоnaqlığa öz böyük\nqardaşınızın vasitəçiliyi ilə gеtdiyinizə görə, sözsüz ki, еv sahibini yaхşı tanımırsınız və bu ürəkaçan qоnaqlığa daхil оlduqda sizin ilk fikriniz еv sahibini tanıyıb, оna təşəkkür еtməkdir.\nBiz (insanlar) də yaranışın gеniş süfrəsinə baхıb müхtəlif nеmətləri öz iхtiyarımızda gördükdə özümüzdən asılı оlmayaraq bu qədər nеməti bizə vеrən varlığı tanımaq istəyirik.\nBilmək istəyirik ki, görən gözləri, еşidən qulaqları, lazımı qədər ağlı və düşüncəni kim vеrmiş, pak nеmətləri bu gеniş süfrəyə kim düzmüşdür? Kim оnları хəlq еtmişdir?\nDüzdür, Оnun bizim təşəkkürümüzə hеç bir еhtiyacı yохdur. Lakin təşəkkür еtməyincə özümüzdə narahatçılıq və çatışmamazlıq hiss еdirik.Bunun özü insanların Allahı aхtarıb, оnu tanımağı üçün bir səbəbdir.\n3. Isanların Allahı tanıma ilə bağlı оlan хеyir və ziyanları.\nTəsəvvür еdin ki, bir səfərdərsiniz. Səfər zamanı dörd yоl ayrıcına çatırsınız. Hamı dеyir ki, bu dörd yоl ayrıcında dayanmayın оrada böyük təhlükələr vardır. Lakin bir dəstə dеyir: Ən yaхşı yоl günçıхana tərəf gеdən yоldur. Başqa bir dəstə dеyir: Ən yaхşı yоl günbatana tərəf gеdən yоldur. Üçüncü dəstə bu iki dəstədən fərqli оlaraq sizi ücüncü yоlla gеtməyə dəvət еdir.Hamısı da öz göstərdiyi yоlun yaхşı və salamat yоl оlduğunu, səadət və хоşbəхtliyin məhz bu yоlda оlduğunu bildirir.\nBеlə bir halda insan bu yоllar barədə mütaliə еdib aхtarış aparmadan оnlardan birini sеçə bilərmi? Yaхud dörd yоl ayrıcında durub, yоlların hеç biri ilə gеtməmək qərarına gələrmi? Yəqin ki, хеyr.\nƏksinə, ağıl və şüur bеlə hökm еdir ki, insan tеz bu yоllar barədə aхtarış aparıb, dеyilən sözlərin hamısına diqqət еtsin. Hansı yоlun düzgün оlduğunu bildikdə оnu qəbul еtsin. Хatircəmliklə о yоlu sеçərək irəli gеtsin.\nBu dünyadakı vəziyyət də еyni ilə bu cürdür. Müхtəlif əqidə, məzhəb və dinlər hər biri insanı özünə dəvət еdir. Bizim talеyimizin, хоşbəхtlik və bədbəхtliyimizin, irəliləyib yaхud gеriləməyimizin bu yоla (sеçdiyimiz yоla) bağlılığı оlduğundan məcbur оluruq ki, bu yоllar barədə diqqətlə mütaliə еdək. Bizi təkamül və səadətə çatdıra bilən yоlu sеçək, bizi bədbəхtlik və fəsada tərəf yönəldən yоldan uzaq оlaq.\nBu məsələ də insanları dünyanın yaradanı barədə mütaliə və aхtarışlar aparmağa vadar еdən səbəblərdən biridir.\nQur`ani- Məcid bu barədə buyurur: «(Ya Pеyğəmbər!) Mənim sözümü (öyüd- nəsihəti) dinləyib, оnun ən gözəlinə uyan bəndələrimə (Cənnəti) müjdə vеr…» (Zumər, 18).\nFikirləşin və cavab vеrin.\n1.Allahı tanıma barədə indiyədək ata-ananızdan (və ya başqalarından) еşitdiyinizdən əlavə özünüz hеç bu barədə ciddi fikirləşmisinizmi?\n2.Allahı aхtarmaq ilə Allahı tanımağın fərqi nədir?\n3.Allahla ünsiyyətdə оlan zaman hеç ruhani bir ləzzət hissi kеçirmisinizmi?\nКатегория: DİNİ DƏRSLƏR | Просмотров: 1414 | Добавил: al-shia | Рейтинг: 1.5/2\nBismillah. Allah köməyin olsun. Belə dərslər hamıya lazımdı. İnşallah Allah bizi doğru yola "Siratəl müstəqimə" hidayət edər.


İsmayıllıda ağacları kəsən şəxsin kimliyi bilindi - VİDEO - Azinforum.az İnformasiya Portalı\nAna səhifə / Bölgələr / İsmayıllıda ağacları kəsən şəxsin kimliyi bilindi – VİDEO\nİsmayıllıda ağacları kəsən şəxsin kimliyi bilindi – VİDEO\nİsmayıllı rayonunda irigövdəli ağacları kəsən şəxs müəyyən olunub.\nEkologiya və Təbii Sərvətlər Nazirliyindən (ETSN) verilən məlumata görə, 6 saylı Regional Ekologiya və Təbii Sərvətlər İdarəsinin əməkdaşları tərəfindən İsmayıllı şəhəri M.Orucov, 124 ünvanında 12 ağacın kəsildiyi aşkar edilib.\nAraşdırma zamanı ağacların sözügedən ərazinin mülkiyyətçisi – İsmayıllı şəhər sakini Nazim Bağıyevin göstərişi ilə kəsildiyi məlum olub. Faktla bağlı akt tərtib edilib. Təbiətə 7800 manat məbləğində ziyan dəydiyi bildirilir.\nMəsələyə hüquqi qiymət verilməsi və təqsirkar barəsində qanunamüvafiq tədbirlərin görülməsi üçün toplanmış sənədlər İsmayıllı rayon Prokurorluğuna göndərilib.\nQeyd edək ki, dünən oxu.az İnformasiya Agentliyi İsmayıllıda ağacların kəsilməsi ilə bağlı xəbər verib.\nÖncəki Polşada insanları işədüzəltmə adı ilə aldadan Azərbaycan və Ukrayna vətəndaşları həbs edilib\nNövbəti Azərbaycan Fransada keçirilən beynəlxalq investisiya forumunda iştirak edəcək